Mudahnya Berkhatan Anak Lelaki Ketika Bayi, Ini Kelebihannya Yang Ibubapa Perlu Ambil Tahu!

“Adik tak nak sunat, adik takut lah!”
“Haih, silap aku tak sunatkan anak lelaki aku ni semasa bayi, kan senang”

Apabila anak lelaki sudah mencapai umur dalam lingkungan 6 tahun ke atas, pada masa inilah ramai dalam kalangan ibubapa yang akan menjalankan prosedur berkhatan. Bila nak pujuk anak supaya bersetuju tu, memang susahlah sebab terbayangkan prosedur berkhatan ini adalah sesuatu yang mengerikan! Jadi, lebih sesuai untuk khatankan anak lelaki semasa mereka bayi atau dah memang umur 6 tahun ke atas baru khatankan? Jom baca perkongsian ini!
http://bloggke-10.blogspot.my/

Mudahnya Khatan Bayi Lelaki !
Haritu ada yang pm tanya pengalaman saya khatankan Ahmad waktu usia dia 5 bulan. Harini baru siap entry. Actually usia 5 bulan tu dah terlewat sebab ada orang kata doctor tak terima kalau awal sangat. Haish. Tapi bila sampai klinik, doktor tanya ”kenapa lambat sangat hantar?”

www.sciencedaily.com
Kita digalakkan bayi lelaki dikhatankan secepat yang mungkin selepas lahir. Ikut sunnah Nabi SAW, cucu baginda hassan dan hussin dikhatankan pada hari ke-7. Kebanyakkannya kita di Malaysia kalau nak sunatkan anak lelaki mesti tunggu dah besar. Tapi bukan di negara barat. Amalan ini dah popular di negara-negara barat, walhal mereka bukan Islam. Mereka tahu faedah besar amalan berkhatan ni. Di Amerika, bayi lelaki dikhatankan sejurus selepas lahir.
Ini antara teknik-tekniknya :
i) Laser
ii) Smart Klamp
iii) Plastibel
iv) Tissue Glue
Ahmad khatan guna teknik kedua, clamping. Sehari lepas khatan pergi klinik semula untuk bukak. Lepas tu jaga macam biasa.
akakvitamin.com
Kenapa sunatkan Ahmad awal ?
~ Of course sebab nak ikut sunnah, even tahu dah lewat.
~ Komplikasi di kalangan bayi lebih rendah, berbanding kanak-kanak yang disunatkan pada usia tua.
~ Kanak-kanak berusia 6 tahun ke atas kebiasaannya lebih lasak dan pada usia ini mereka sudah merasai kesakitan.
~ Proses penyembuhan bayi lebih cepat mengambil masa kira-kira 5-7 hari sahaja berbanding dengan kanak-kanak berusia 6 tahun keatas.
~ Proses berkhatan mudah sebab anak tak tahu pun dia tengah khatan. Doktor nak buat kerja pun senang. Sekejap je siap.
~ Proses penjagaan pun senang, tak banyak kerenah. Tak ada berpantang makan, cuma Ahmad kan breastfeed. So, umminya lah kene pantang sikit. Biasa je.
~ Lepas khatan Ahmad boleh meniarap macam biasa, mandi macam biasa, tak demam, lepas mandi just sapu krim.
~ Dalam masa 7 hari, Ahmad dah sembuh betul.

NOTA KAKI : Normal untuk 2-3 hari awal pampers dia akan ada kesan darah sikit sebab luka masih basah. Pampers anak wajib ditukar setiap 2 jam walaupun tak penuh untuk elakkan jangkitan dan kawasan luka menjadi lembap. Kalau penuh awal, lagi wajib tukar.
Persediaan sebelum & semasa khatan bayi lelaki.
www.facebook.com/permalink
Sebelum,
1. Sebelum bawa anak berkhatan, make sure dia kenyang, cukup tidur, dah buang air besar & kecil.
2. Standby puting kalau ada.
Semasa,
1. Ibu Ayah banyakkan selawat, nak suruh anak selawat dia tak pandai. Doa biar dimudahkan.
2. Ajak anak bertenang. Pasang zikir atau something yang menenangkan. Macam Ahmad, abuya dia ajak tawasul madad ya Rasulullah.
3. Kalau ada puting, suapkan biar dia hisap bagi khayal (suggested by doktor). Ahmad tak ada puting ganti jari kelinking maktok dia. Jari ummi halus doktor kata, takut dia tak nak.

NOTA KAKI : Bayi akan menangis masa doktor masuk ubat bius jadi ibu ayah jangan cepat panik. Bertenang dan cuba bermain dengan anak bagi dia rasa relaks saja.
**Prosedur lepas khatan, doktor suruh standby untuk bagi susu. Cara dukung bayi selepas berkhatan pula macam dalam gambar kat bawah ini. Bahagian kemaluan yang dikhatan kena menghadap ke depan supaya tak terkena kawasan luka. Pastikan anak pakai diaper yang sedikit longgar.
Kos dan tempat berkhatan bayi lelaki
Kami khatankan Ahmad di Klinik Kamal, Kg Pasir Johor Bahru. Dekat dengan Plaza Angsana. Highly recommended ! Doktor dia very fatherly dan nurse dia pun baik lemah lembut budi pekerti gitu. Doktor kamal terima bayi untuk dikhatankan dari usia dalam pantang. Boleh call dulu untuk buat appointment sebelum datang. Kos berkhatan teknik clamp RM200 siap ubat.
 Jom ikut sunnah ! Sunnah tak pernah memudharatkan. InshaAllah, kita akan dapat lihat anak lebih matang dan lebih cerdik.
Selamat berkhatan kepada yang nak bawak anak berkhatan. Prosedur khatan bayi lelaki mudah je. Semoga perkongsian ini bermanfaat.
Sumber: Fatin Izzati


Mudahnya Buat Bendi Celup Tepung Untuk Latih Anak Supaya Suka Makan Sayur!

“Taknak makan sayur, tak sedap!”
“Adik kena la makan sayur barulah badan adik sihat..”

ANAK TAK SUKA MAKAN SAYUR?
Haih, susahnya nak suruh anak makan sayur-sayuran kan? Dah cuba pelbagai jenis resipi berkaitan sayur tetapi masih sama juga reaksinya iaitu tak suka sayur. Macam mana anak-anak nak dapat nutrient yang bagus semasa melalui proses pembesaran kalau tak makan sayur? Jadi, jom kita cuba resipi bendi celup tepung ini sebagai salah satu ‘trick’ untuk anak-anak suka sayur.
MUDAH DAN SEDAP!
om cuba menu macam ni, silap silap dengan mak dia sekali meratah sama. Bendi celup tepung penuh kaseh sayang. Resepi boleh rujuk gambar, pastinya senang mudah dan ringkas. Bila dah salut tepung, anak pun tak perasan warna hijau sayur tu. Makan saja pun boleh nak campur nasi pun sedap juga. Boleh share jika bermanfaat ya.

1. Watak utama, cuma perlu sediakan tiga bahan utama. Tepung goreng Bestari, bendi dan telur. Tambahan boleh buh lada hitam/lada putih ataupun serbuk cili.

2. Celupkan bendi ke dalam telur nak bagi senang tepung melekat bila goreng nanti.

3. Lumurkan dengan tepung goreng Bestari plastik kaler oren tu, depan belakang depan belakang sampai rata. Agak suka pedas boleh buh lada hitam ataupun serbuk cili campur sekali dalam tepung.

4. Panaskan minyak. Biarkan bendi bertukar keperangan, boleh balik balikkan supaya masak sekata.

5. Siap! Boleh ratah saja macam tu pun sedap jugak atau buat minum pepetang dengan teh o panas. Bendi dah siap goreng, rangup di luar lembut di dalam.

Selamat mencuba!
Sumber: Jastia Taza


Mudahnya Buat Bubur Nasi Cheese Guna Beras Perang Untuk Santapan Si Kecil

Bubur nasi cheese? Mungkin kedengaran agak unik dari bubur nasi biasa tetapi bubur nasi cheese ini juga sangat sesuai untuk dihidangkan kepada anak kecil kita. Bukan itu sahaja, bahan-bahan yang digunakan semasa proses membuat bubur ini juga mengandungi makanan yang berkhasiat smeperti brokoli dan beras perang. Jom kita tengok cara-caranya!
BUBUR NASI CHEESE TING TANG TING UNTUK BAYI 9 BULAN
Bubur ini ummi buat untuk dinner Umar semalam. Umar dah makin kerap makan sebab dah makin laju dan jauh merangkak serta makin panjang akal jadi perlukan tenaga lagi banyak.  Sukatan bahan boleh diubahsuai oleh ibu mengikut keperluan anak ye.

BAHAN-BAHAN

1. 2 sudu beras perang (buat lebih untuk stock hantar ke rumah pengasuh harini) – basuh dengan bersih sambil selawat dan toskan sehingga kering

2. 2 gelas air masak yang dah difilter. Baby tak elok minum air ada clorine tinggi. Ummi guna air cuckoo. Ummi bukan agent cuckoo ye. Hehe.

3. Sayur brocoli
4. Beberapa potongan labu ( Umar suka labu boleh untuk tidak letak sebab dah ada sayur lain brocoli)
5. 250gram isi ayam – ummi guna bahagian dada ayam. Pastikan ayam dicuci dengan bersih dan di buang semua lemak
6. seulas bawang putih
7. sebiji bawang merah kecil
8. Sedikit unsalted cheese
9. 1 sudu olive oil
Ummi guna beras perang sebab lagi banyak khasiat insyaAllah
CARA- CARA masak bubur nasi cheese.
Langkah pertama

Panaskan periuk dan masukkan satu sudu teh minyak zaitun. Tunggu sehingga minyak panas. Kemudian tumiskan bawang putih dan bawang merah sehingga naik bau. Api tak perlu besar sangat.
Langkah kedua
Masukkan isi ayam. Kacau sebentar dan masukkan 2 gelas air kosong. Tutupkan periuk dan tunggu sehingga ayam mendidih.
Langkah ketiga

Seterusnya, apabila sup ayam tadi mula mendidih, boleh terus masukan beras dan labu yang dibasuh bersih tadi. Kacau selalu supaya beras tak melekat dibahagian bawah. Tutup balik tudung periuk tadi.
Langkah keempat
Kacau selalu supaya beras masak dengan elok. Tunggu sehingga air kering sedikit sebelum masukkan sayur brocoli.
Langkah kelima
Pastikan semua bahan masakan masak dengan sekata sebelum tutup api. Tunggu sehingga air beras tadi kering sedikit. Tutupkan api.
Langkah keenam

Masukkan bahan yang dimasak tadi kedalam pengisar dan carik-carik 1/2 kepingan cheese kedalam bubur nasi tadi. Kisar sedikit sahaja kalau baby dah ada gigi atau gusi yang kuat atau boleh juga just lenyek-lenyekkan.
*Bubur nasi cheese siap dan ready untuk dimakan! Boleh dihidangkan bersama buah-buahan sebagai pencuci mulut.
Sumber : Nur Syafiqa Mohd Jamal


Mudahnya Buat ‘Butternut & Carrot Soup’ Ini Untuk Turunkan Suhu Demam Panas Si Manja

Bila anak-anak kurang sihat atau mengalami demam panas, salah satu cara untuk menurunkan suhu panas badan adalah dengan minum sup. Tidak kiralah sup daging atau ayam, sup sebenarnya dapat membantu untuk mengimbangkan suhu badan anak-anak dan juga dapat mengeluarkan peluh. Tapi, kalau dah bosan asyik berikan sup yang sama sahaja kepada anak-anak ketika mereka tidak sihat, apa kata anda cuba butternut carrot soup dan hidangkan kepada mereka. Mesti akan kebah demam tu!
Resepi Creamy Butternut and Carrot soup
Bila anak sakit tekak dan demam, saya akan tukarkan jenis karbohidrat kepada yang putih dan kurangkan memberi protein. Ini untuk meringankan proses penghadaman supaya badan boleh fokus pada melawan penyakit. Hari ini saya masakkan sup creamy butternut dengan carrot yang dihidangkan dengan fluffy dinner rolls, untuk anak yang demam. Semoga cepat sembuh. Resepi “Creamy Butternut and Carrot soup” kegemaran Ashraf dari kecil disertakan pada gambar.

www.tasteofhome.com
Bahan-bahan sup
2 sudu besar butter

1 biji bawang besar di cincang

500 gm butternut (labu manis pun boleh, tapi saya akan tambahkan sedikit madu)
2 batang carrot – bersihkan dan potong kecil (tak perlu kecil sangat)
500 ml stok ayam
1/4 cawan krim atau susu sejat
Garam dan serbuk lada hitam
www.facebook.com/IdaAlinaSalleh
CARA-CARANYA
1. Panaskan butter dan tumiskan bawang hingga lembut. Masukkan carrot dan kacau sebentar.

2. Masukkan butternut. Kacau dan tutup periuk. Kecilkan api dan biarkan masak antara 7-8 minit. Jenguk bila perlu, jangan sampai bawang hangus.
www.facebook.com/IdaAlinaSalleh

3. Masukkan stok ayam. Renihkan 20-25 minit, api rendah. Hingga butternut lembut.

4. Bila nampak butternut dan carrot sudah lembut (boleh di cerai dengan sudu), matikan api dan sejukkan seketika.
www.facebook.com/IdaAlinaSalleh
5. Masukkan isi periuk butternut tadi dalam blender. Blend hingga halus.
www.facebook.com/IdaAlinaSalleh

6. Masuk balik dalam periuk. Jika terlalu pekat, tambah sedikit lagi stok ayam.
www.facebook.com/IdaAlinaSalleh
7. Masukkan cream, panaskan kembali sup tapi jangan hingga betul-betul menggelegak.

8. Tambah garam, black pepper dan jika suka, sedikit madu. Rasa dan adjust jika perlu, ikut kesukaan masing-masing.
www.facebook.com/IdaAlinaSalleh
DAH SIAP!

Sumber : Ida’s Back To Basics


Mudahnya Buat Homemade Sosej Ini Untuk Santapan Si Manja, ‘Bebas’ MSG Dan Sedap!

Bila anak-anak ada di rumah sempena cuti sekolah ini, kehidupan seharian mereka bukan sahaja perlu diisi dengan pelbagai aktiviti, malah makanan yang sihat datang dari air tangan ibu amat penting. Selain dari menyediakan makanan yang berat, makanan ringan iaitu ‘finger food’ juga amat digemari oleh anak-anak untuk dimakan ketika waktu lapang. Jadi, salah satu idea untuk si ibu adalah dengan membuat sosej ‘homemade’ yang ternyata sihat dan menyelerakan!
http://www.seriouseats.com/

HOMEMADE CHICKEN SOSEJ
Cuti-cuti sekolah kak ekin terlebih rajin,satu lagi memang kak ekin lama dah tak beli sosej yang dah siap.Banyak banyak pengawet.Make terjadila sosej ayam homemade dimasak penuh kasih sayang githew.
Bahan-bahan
www.facebook.com/groups/MasakApaHariNiMAHN.my

3 keping isi ayam
Telur 3 biji
Tepung ubi 3 sudu
Bawang besar sebiji
Black pepper
Carot/Sayur(optional)

Cara-caranya
Blend semua bahan tadi,masukkan sedikit garam.
Kacau bagi rata,dan masukkan dalam plastik ais krim.
Video

Pastikan betul-betul padat baru cantik.
Masukkan dalam plastik.

www.facebook.com/groups/MasakApaHariNiMAHN.my

Nak kukus terus atau masukkan dalam peti ais dulu. Boleh jer.Kak ekin kukus dulu,kemudian nak goreng buka plastik, memang cantik.Kenyal macam kita beli sosej ready stock kat mall.Tips nak bagi kenyal.
Ketuk-ketuk masa masukkan isi sosej dan ikat ketat-ketat.Baru cantik sosej bila siap kukus atau rebus. Terpulang pada masing-masing.
www.facebook.com/groups/MasakApaHariNiMAHN.my
Siap-siap potong untuk buat spagetti,goreng pon sedap. Okey dah siap!

Selamat Mencuba!
Sumber : Norasikin Jusoh Via Masak Apa Hari Ini


Mudahnya Buat ‘Mashed Potato’ Ala-Ala KFC, Anak Confirm Suka!

Mashed potato atau kentang putar merupakan antara makanan yang paling digemari oleh anak-anak. Mana tidaknya, setiap kali berkunjung ke restoran makanan segera, itulah antara permintaan selain ayam goreng. Tapi, takkkan lah nak makan di restoran makan segera setiap hari kan? Sekarang, tidak sukar lagi untuk membuat kentang putar sendiri di rumah kerana caranya sangat mudah dengan adanya perkongsian resipi ini!
Resepi Mash Potato Ala KFC
Bahan-bahan Resepi
8 biji kentang

1 kotak kecil susu segar
Sedikit butter (anggaran 2-3 sudu besar)

Secukup rasa serbuk lada hitam dan lada sulah

Cara-caranya
1. Kentang dikupas kulitnya dan dipotong 2. Masukkan kentang ke dalam periuk dan rebus dengan air yang secukupnya sehingga kentang tenggelam. Rebus dalam masa lebih kurang 10 hingga 15 minit dengan api sederhana
2. Bila kentang sudah empuk, toskan air
3. Masukkan sedikit butter dalam kentang dan lenyek.

4. Masukkan lada sulah dan lada hitam mengikut citarasa. Kalau nak pedas boleh letak lebih.
5. Tuangkan susu sikit demi sedikit (ikut citarasa sebab fungsi susu ini untuk buat mashed potato rasa berlemak dan gebu) dan lenyek lagi sehingga rata..sy guna hand blender nk senang.. Dpt texture halus.
Bahan-bahan Resepi Sos (Gravy)
– 1 labu bawang besar (dadu)
– 2 ulas bawang putih (dadu)
– 4 sudu butter
– 2 sudu tepung [email protected] jagung
– 2 kiub ayam
– lada hitam dan sulah
– 2 1/2 cawan air

Cara-cara:
1. Cairkan butter dalam kuali dan tumiskan bawang ( api sederhana ) . Biarkan dia bertukar warna sedikit perang (warna caramel)
2. Masukkan tepung gandum/ jagung kacau terus ye sehingga tepung jadi warna coklat atau sehingga warna sos yang korang suka.
3. Masukkan air ( sikit2 smbil kacau ) dan kacau sehingga sebati.tutup api masuk blender.. Blend sampai semua hancur.
Masak balik atas api sederhana

4. Masukkan kiub ayam dan juga masukkan sekali lada hitam dan lada sulah secukup rasa mengikut citarasa
5. Kalau kuah terlalu pekat, tambahkan lagi sedikit air.
6. Kacau sehingga rata dan tutup api. Jika sos kentang putar berketul, masukkan sos ke dalam blender dan blend sampai tak berketul.
Siap!

Sumber: Cik Lyns Kitchen


Mudahnya Buat Swedish Meatball Ala-Ala IKEA Untuk Bekalan Anak Ke Sekolah!

“Asyik-asyik nasi goreng, nugget, nasi lemak. Adik pun bosan juga selalu makan makanan sama je ibu…”
“Hmm, nanti ibu fikir apa lagi yang sesuai adik bawa bekal pergi sekolah ok?”

RESIPI SWEDISH MEATBALL UNTUK BEKALAN ANAK KE SEKOLAH
Bekalan anak ke sekolah hari ini, Swedish meatballs, mashed potatoes dan sayur kukus. Saya diajar cara membuat meatballs ini oleh kawan saya, orang Sweden sewaktu kami tinggal di Warsaw. Ada saya derhakakan sedikit resepi ini untuk mengikut selera anak saya. Resepi dan step by step ada pada gambar. Siapa yang jauh dari IKEA, boleh cuba ya?
1. LANGKAH 1
Mula-mula kita rebus kentang untuk buat mashed potatoes. Rebus hingga lembut, toskan kentang. Panaskan sedikit susu dan butter atas api hingga mendidih, masukkan kentang yang masih panas ke dalam susu dan butter. Lenyekkan hingga halus. Letak garam dan lada hitam.

2. LANGKAH 2
Sementara kentang direbus, siapkan bahan-bahan meatballs:
-350 gm daging cincang (ayam tak sesuai),
-Bawang Holland 1 (dadu)
-Sedikit butter
-Sebiji Telur (pecahkan, kacau, kita perlu separuh sahaja)
-1/2 cawan serbuk roti
-1/2 cawan susu segar
-Garam
-Lada hitam

3. LANGKAH 3
Mula-mula saya kisar roti (biasanya saya gunakan roti terbiar yang sudah kering). Saya pernah guna roti gardenia putih, wholemeal, dinner rolls, asalkan roti tanpa topping atau filling. Kalau roti baru, toast biar dia kering sebelum dikisar.

4. LANGKAH 4
Tumis bawang dengan sedikit butter. Cukup hingga bawang lutsinar. Jangan sampai kuning. Ketepikan. (Menurut resepi kawan saya, bawang disagat halus dan dimasukkan ke dalam daging terus tanpa di tumis.

5. LANGKAH 5
Siapkan pes roti: campurkan serbuk roti, 1/2 telur dan 1/2 cawan susu. Gaulkan dan ketepikan sebentar.

6. LANGKAH 6
Campurkan daging dengan bawang yang di tumis tadi. Masukkan 1/2 sudu teh garam, lada sulah dan serbuk lada hitam (segar). Kalau mahu letak secubit serbuk buah pala pun boleh.

7. LANGKAH 7
Masukkan pes roti. Gaulkan elok-elok.

8. LANGKAH 8
Gunakan tangan yang basah. Bulat-bukakan.

9. LANGKAH 9
Panaskan sedikit butter dengan sedikit minyak sayur. Gunakan api perlahan, gorengkan meatballs tadi.

10. LANGKAH 10
Saya gunakan sudu untuk membalikkan meatballs. Masak dan golek-golekkan supaya meatballs perang sekata, dan cukuplah sekadar daging masak di dalam. Kalau terlalu lama, meatballs akan terlalu kering, macam makan cardboard.

11. LANGKAH 11
Masukkan susu, kacau. Bila pekat, tambahkan stok ayam/tulang lembu. Pekat kan sedikit. Tambah garam, serbuk lada sulah dan serbuk lada hitam.

12. LANGKAH 12
Sewaktu anak saya kecil, saya buat sekilo daging. Ada yang saya goreng untuk dimakan. Kebanyakkannya saya goreng agak-agak masak, freezekan. Bila perlu, saya defrost dan panaskan dalam oven.

Sedap ni!

Sumber: Ida Alina Salleh via Masak Apa Hari Ini


Mudahnya Nak Buat ‘Energy Booster’ Dengan Bajet Rendah, Hanya Guna Limau Kasturi Je!

“Lesunya badan, nak kata buat kerja banyak pun tak juga…”
Bersenam sudah, tidur cukup sudah tapi badan masih mengalami kelesuan. Kenapa? Mungkin kerana badan anda masih kekurangan sumber vitamin yang boleh menjadi booster kepada sistem dalam badan. Selain dari menjaga pemakanan mengikut kepada keperluan piramid makanan, petua-petua kesihatan juga harus diambil berat. Salah satunya adalah dengan mengamalkan pengambilan buah limau kasturi. Katanya boleh membekalkan vitamin C yang ‘murah’?

BOOSTER TENAGA DAN KECANTIKAN DENGAN VITAMIN C MURAH TETAPI HEBAT.
Ini resepi simple tapi superpower untuk badan kita. Kalau kita baca dari wall FB DrRizal Abu Bakar, beliau selalu tegaskan tentang pemakanan dan cara hidup yang sihat akan membawa kepada kesihatan yang hebat. Kak Eli dah lama set see first beliau sebab sangat banyak yang kita boleh belajar tentang otak manusia, tidur yang cukup, pemakanan dan vitamin semulajadi.
Lifestyle. Topik menarik yang sangat kena dengan jiwa. Bersikap positif dalam hidup maka tubuh akan menghasilkan zat kimia yang akan mengurangkan rasa cemas. Maka terhasillah konsentrasi dan kejayaan. Begitu. Berceramah pula Kak Eli tiba-tiba.

http://www.mingguanwanita.my/

Limau kasturi boleh jadi energy booster untuk badan kita. Dan beliau bagitahu cara mudah buat air limau kasturi. Setelah Kak Eli cuba selama seminggu, tadaa sungguh luar biasa kesannya pada tubuh. Tak ada lagi rasa lemau, biasanya kalau tengahari mulalah rasa mengantuk dan rasa malas tapi sekarang Kak Eli dah berubah, buat kerja dengan bertenaga dan gembira.
Limau kasturi penuh dengan vitamin C, boleh menjadikan kita awet muda dan mengikis kolestrol jahat dalam badan. Yang paling penting boleh hilangkan kedut pada kulit. Oi mestilah nak. Tipu kalau tak nak. Jom tengok resepi air energy booster penghilang lesu dari Doktor Rizal (Kak Eli ubah suai sedikit resepi untuk lebih ummphh).
JOM BUAT ENERGY BOOSTER!
BAHAN-BAHAN
1. Bahannya ialah cuma limau kasturi. Iya, cuma limau kasturi, sudahlah murah, mudah pula nak cari.
www.facebook.com/groups/MasakApaHariNiMAHN.my
2. Belah dan buang biji. Blend halus dengan kulit sekali bersama sedikit air kemudian tapis. Tak mahu tapis pun tak apa.

3. Nak lagi sedap, tambah sedikit madu asli. Tak ada pun tak apa. No problem.

4. Masukkan dalam bekas kiub (mold) kemudian simpan dalam peti ais bahagian beku.

5. Setiap kali kita nak minum, cuma ambil satu kiub dari peti ais dan curah air panas. Pati limau kasturi ini walaupun dah ditapis masih banyak serat didalamnya. Sangat berkhasiat walaupun hanya satu kiub.

6. Setiap pagi sebelum subuh Kak Eli akan ambil satu kiub dan curah air panas kedalam cawan. Biarkan. Siap solat, air tadi dah sedikit suam jadi boleh terus minum. Jangan tambah gula ya.

Aroma kasturi yang memenuhi ruang akan menghidupkan rasa nyaman. Melayan hening subuh rasa sangat bahagia dan tenang.
Boleh ulang secawan lagi waktu tengahari atau malam. Wajib cuba dan kita akan rasa perbezaan pada tubuh. Rasa sangat segar dan energetik, kurang rasa sakit badan (maklumlah penuaan – menangis)
*Balik dari kerja waktu petang terus boleh buat segelas. Badan yang lesu akan cergas semula. Ayuh!
Sumber : Suhaili Baharudin


Mudahnya Nak Masak Bubur Nasi Untuk Si Kecil, Anda Boleh Buat Serbuk Beras Ni Je!

“Aduh, malasnya nak buat bubur nasi ni, lama sangat baru nak siap”
CARA MUDAH UNTUK BUAT BUBUR NASI UNTUK BAYI
http://www.pinayworkingmom.com/

Semalam Mama buat serbuk beras untuk ‘Aqeelah. Dah alang-alang buat tu, terus je lah ambil video dan gambar. Ni Mama kongsikan cara mudah untuk buat bubur nasi untuk baby k. Kalau nak buat hari-hari, memang tak rajin kan? Haa ni kita buat terus serbuk beras tu untuk sebulan punya stok. Bila nak masak, cuma perlu letak:
✔ 1 sudu besar serbuk beras
✔ 1 sudu kecil serbuk ayam
✔ 1 kiub puree sayur
✔ Air secukupnya

Panaskan je kesemua bahan kat atas ni dengan api perlahan. Dalam 5 minit dah siap! Pastu selalunya sebelum suap ‘Aqeelah makan, Mama akan mix dengan satu sudu kecil VCO. Nyum nyum!

CARA PENYEDIAAN
Cara Buat Serbuk Beras:
www.facebook.com/sitibadariahbaharin
1. Basuh beras bersih-bersih > Sangai sehingga kering > Kisar sehingga halus > Tapis > Letak dalam bekas kedap udara dan simpan dalam peti sejuk
Cara Buat Serbuk Ayam:
www.facebook.com/sitibadariahbaharin
1.  Rebus isi ayam > Carik isi ayam kecil-kecil > Sangai sehingga kering > Kisar sehingga halus > Tapis > Letak dalam bekas kedap udara dan simpan dalam peti sejuk
Cara Buat Kiub Puri:
1. Steam sayur (carrot/brokoli/etc) > Kisar sehingga halus > Masukkan dalam ice cube tray dan bekukan > Bila dah beku, keluarkan dan masukkan ke dalam ziploc bag
Cara Buat Bubur Nasi Ekspress:
1. Campur satu sudu besar serbuk beras, satu sudu kecil serbuk ayam, satu kiub puri sayur pilihan, dan sedikit air > Masak atas api perlahan > Dalam 5 minit dah siap!
www.facebook.com/sitibadariahbaharin
Video:

INFO TAMBAHAN
1. Untuk baby 6 bulan, start bagi puri buah/sayur dulu. Cuba satu jenis puri untuk 4 hari, kalau baby ok, baru tukar ke puri yang lain pulak.
2. Bila baby dah 8 bulan, boleh start bagi bubur nasi dah. Tapi buat cair-cair dulu. Kang terkejut plak perut baby.
*Haa, mudah kan? Lepas ni tak ada lagi alasan untuk anda malas buat bubur untuk si kecil lagi!
Sumber: Badariah Baharin


Mudahnya Perkongsian Teknik & Rutin Supaya Anak Mudah Tidur Awal Dari Irine Nadia Marcello!

Jadual waktu tidur anak sangat penting untuk memastikan kecerdasan minda dan kecergasan tubuh anak-anak pada waktu siang. Tambah pula bagi anak-anak yang bersekolah pada waktu pagi, tidur malam yang cukup mengikut jadual waktu yang tetap perlu dilatih sejak mereka kecil. Seperti Irine Nadia Marcello yang merupakan seorang ibu kepada tiga orang anak dan blogger terkenal ini, beliau juga mempunyai teknik dan jadual tidur yang tetap untuk anak-anaknya. Boleh juga kita jadikan panduan ya!
www.instagram.com/irine_nadia

JADUAL TIDUR ANAK-ANAK IRINE NADIA MARCELLO.
Harini terjaga awal sikit pukul 4 pagi sebab anak-anak terjaga nangis,Hasya dengan Umar (Sebenarnya memang setiap malam dua-dua ni terjaga) Ada hikmah dua-dua ni terjaga sebab lepas ibu tidurkan semula, ibu balik-balik tak boleh lelap.
Terus curik masa sambung setel buat kerja & reply all wassap customer yang tak terbalas since semalam dengan suasana tenang. Anyway, ada yang minta sharekan rutin dan jadual tidur anak-anak Irine. So just sharing suka-suka je la ye

Start from Medina
www.instagram.com/irine_nadia

Since dia start masuk sekolah tahun lepas masa umur 4 tahun, waktu tidur dia paling senang nak control. Sebab dah train awal-awal 2-3 hari sebelum 1st time masuk sekolah, kena tidur awal. So lepas balik sekolah, sambung main dan takkan tidur petang, malam terus pengsan tido dengan sendirinya lepas minum susu. Around pukul 9pm + dia dah terlelap. Kalau mengantuk sangat, lepas Maghrib dia tidur (tapi selalunya akan hold lepas isya’).
Next, Hasya

Hasya terkenal dengan sikap budak yang “suka-tidur-lambat” Hasya kerja dia main je lah all the time. Pagi main, masuk pukul 2 petang tu memang waktu tido dia paling sedapppp! Time ni dia tengah berlawan dengan mata. Dijamin menyusu 5 minit, terus tidur macam bagi ubat tidur nyenyaknya. Hasya ni kalau tidur petang walaupun sekejap setengah jam or sejam, confirm malam akan tidur pukul 12 pagi. Kalau tidur 2 jam? Of courselah pukul 1 pagi.
www.instagram.com/irine_nadia
So petang tu memang akan tahannn dia tidur walaupun dia mengempeng dan mengekori kita sebab nak menyusu tidur. Kalau kesian sangat, bagi tidur 15 minit then kejut. Haha. Waktu malam Hasya dan Umar memang berjaga. Dan hanya boleh redakan suasana dengan menyusu je. Both of them masih menyusu lagi and ibu memang ulang-alik, kalau Hasya menangis, ibu susu dia dulu. Botol? TOTALLY REJECT.
Lepas Hasya senyap sambung tidur lepas menyusu, Umar pulak nangis nak menyusu. Macam tu la ulang-ulang 3-4x dalam tempoh semalaman boleh bayangkan? Hehe. Proses wean off Hasya masih x berjaya lagi. Mungkin kena tunggu dengan sendirinya tolak tanpa dipaksa.
Akhir sekali, Umar

Tu sebab selalu cakap dengan husband, “Yanggg, besar tau tak pengorbanan sayang nih. Start daripada anak 1st lahir Medina (2013) sampailah sekarang anak tiga, pekerjaan menyusu tu tak pernah stop lagi” Umar pulak jenis tidur pukul 10 malam lebih kurang. Dan pukul 7 pagi dia terus jaga dah. Dia antara bangun awal daripada kakak-kakak dia.
Sumber : Irine Nadia Marcello


Mudahnya Resipi Mi Wantan Ini Yang Dijamin Halal & Sedap, Terliur!

Mi wantan merupakan antara jenis makanan orang Cina yang mendapat hati dalam kalangan bangsa lain. Rasanya yang enak dan juga mengenyangkan ini pastinya sesuai untuk dimakan tidak kira waktu dimana sahaja anda berada. Bukan orang dewasa sahaja, juadah mi wantan ini turut menjadi kegemaran anak-anak kecil kerana rasanya yang kurang pedas dan boleh diubah mengikut citarasa tersendiri.
Oleh itu, kalau susah untuk anda jumpa mi wantan yang halal di sekitar kawasan anda, apa kata cuba buat mi wantan ini di rumag secara sendiri. Mesti tambah dua pinggan!

RESIPI MI WANTAN YANG MUDAH DAN MENYELERAKAN
1. Mi wantan

2. Didihkan air dengan minyak & sedikit garam. Bila air dah mendidih, masukkan mee wantan 1 per 1 dan tapiskan.

3. Dalam pinggan lain gaulkan dengan kicap pekat 1 sdu besar, kicap cair 1 1/2 sdu bsr, kicap manis 2 sudu besar & minyak bijan 1 sudu besar.

4. Sup wantan

Masukkan air & bahan-bahan ni perasakan dengan serbuk lada sulah, serbuk magie secukup rasa & minyak bawang putih.
5. Cili padi potong bersama kicap cair.

6. Celur sawi jenis ni tak pahit. Anak-anak pun suka makan.

7. 1 labu bwg putih (potong halus2) , 1 cwn minyak masak, Goreng sampai garing untuk di jadikan minyak bawang putih.

8. Hiaskan dengan sayur & bahan-bahan yang ada.

SIAP DIHIDANG!

Sumber : Sue Abdullah


Mudahnya Tips Dan Langkah Untuk Menabung Hanya Guna Maybank2u

Menabung merupakan amalan yang amat disarankan untuk kebaikan masa hadapan. Tetapi apa yang menjadi masalah adalah ‘habit’ untuk menabung atau membuat simpanan wang adalah amat sukar sekali untuk dilakukan. Maklumlah, apabila terlampau banyak sangat barang yang mahu dibeli akhirnya simpanan kekal kosong sehingga bertahun-tahun.
Namun, apa yang menariknya bagi anda yang mempunyai akaun simpanan Maybank melalui Maybank2U anda sebenarnya boleh menabung dengan cara yang paling mudah! Macam mana nak buat? Jom tengok langkah-langkah di bawah.

Ruginya Kalau Tak Tahu Cara Paling Mudah Nak Menabung Di Maybank2u

Rasanya hampir 80% orang tak tahu cara mudah nak menyimpan di Maybank2u yang berwajah baru ni! Tahu tak dekat Maybank2u ni ada 1 tempat yang kita boleh simpan setiap bulan iaitu di panggil sebagai ‘Create Goal +’.

1. Sekali kita kena tahu apa tujuan kita nak create goal ni. Contoh nak travel ke Korea, atau nak shopping handbeg.

2. Set berapa nak simpan duit setiap bulan. Maybank akan auto tolak duit dari akaun kita.
3. Bila dah tiba tempoh matang, jumlah duit terkumpul akan masuk semula ke akaun bank kita. Menarikkan.
Contoh :
Si Abu nak hadiahkan handbeg bernilai RM500 untuk harijadi Maknya. Abu target lagi 6 bulan dia mesti capai jumlah RM500 dalam akaun Maybank dia.
Setiap bulan si Abu perlu simpan RM85
Set masa dalam 6 bulan
RM85 x 6 bulan = RM510
Wah! Nampak tak bila kita letak target dan goals macam ni, rupanya sikit je duit nak kena kumpul setiap bulan.  Caranya kita pecahkan amount yang besar jadi kecil dengan bahagi berapa bulan lagi perlu capai matlamat kita tu.
Contoh lain lagi, katakan nak travel ke Korea kos RM2000, kita cuma perlu saving dalam masa 1 tahun je. 1 bulan simpan RM170. Kalau rasa besar juga, RM170 / 30 hari. 1 hari cuma simpan RM6 je untuk cukupkan RM170 setiap bulan. Mudahkan?
Bila kita jelas dengan impian, kita akan lebih jelas dan mudah untuk buat simpanan! Jom tengok gambar di bawah ini, Lia ada tunjukkan step by step macam mana nak gunakan ‘Create Goal +’ tuh di #Maybank2u.
1. Open www.maybank2u.com.my dan Click Login Maybank2u

2. Scroll ke bawah sikit dan akan jumpa Create Goal +

3. Pilih category . Dalam tu ada banyak, contohnya travel, shopping, gift, family, education, retirement dan others.
4. Letakkan goal name anda. Contoh target travel ke umrah, letak umrah.
5. Di bahagian commitment ada by Monthly Amount dan by duration. Macam Lia pilih monthly amount.
6. Click Saving Account-i
7. Letakkan berapa jumlah di column Goal Amount

8. Letak berapa RM untuk 1st deposit
9. Letakkan berapa RM nak tolak setiap bulan dari akaun Maybank kita
10. Starting date tu letak setiap berapa hb nak duit tu tolak dari akaun Maybank kita.
11. Click Start

12. Double check semua dulu, jika okay click Confirm

Tadaa! Alhamdulillah dah berjaya create 1 goals! Kalau nak tambah lagi goal lain, click je dekat Create Goal + tu ye.  Psst : Kalau tiba-tiba nak cancel, boleh juga tau. Click je dekat 3 titik dalam bulatan tu, ada Remove Goals. So boleh je remove anytime. No problem.

Sumber : Nur Aliah Mohd Nor


Mufti WP Jelaskan Hukum Simpan Daging Korban Lebih Dari 3 Hari…

Bila tiba Hari Raya Aidiladha pasti ramai dalam kalangan kita yang menerima daging korban pemberian orang sekeliling dan ada pula yang menyimpannya lebih dari 3 hari.
Mungkin ramai yang belum tahu dan menjadi tanda tanya apakah hukum jika seseorang itu menyimpan daging korban lebih dari 3 hari. Masih boleh dimakan atau pun tidak? Ikuti penjelasan lanjut dari Mufti Wilayah Persekutuan.

Baca juga: Hukum Potong Kuku & Rambut Bagi Peserta Ibadah Korban, Ini Penjelasan Mufti WP
MUFTI WP JELASKAN HUKUM SIMPAN DAGING KORBAN LEBIH DARI 3 HARI

SOALAN:

Terdapat hadith daripada Nabi SAW bahawa Baginda SAW melarang untuk menyimpan daging korban lebih dari 3 hari. Bagaimana untuk memahami hadith tersebut?

JAWAPAN:
Menjawab persoalan di atas, kami katakan bahawa para ulama telah berbeza pendapat terhadap hukum menyimpan daging korban melebihi 3 hari 3 malam kepada dua pendapat yang masyhur iaitu:
Pertama: Haram menyimpan daging korban melebihi 3 hari. Ini adalah pendapat Ali RA dan juga pendapat Ibn Umar R.Anhuma. Ini berdasarkan sebuah hadith riwayat Muslim iaitu daripada Abu Ubaid bahawa beliau berkata:
شَهِدْتُ الْعِيدَ مَعَ عَلِيِّ بْنِ أَبِي طَالِبٍ فَبَدَأَ بِالصَّلاَةِ قَبْلَ الْخُطْبَةِ وَقَالَ إِنَّ رَسُولَ اللَّهِ صلى الله عليه وسلم نَهَانَا أَنْ نَأْكُلَ مِنْ لُحُومِ نُسُكِنَا بَعْدَ ثَلاَثٍ
Maksudnya: Aku telah bersama’Ali bin Abi Talib ketika hari raya (korban) maka beliau memulakannya dengan solat sebelum berkhutbah dan berkata: “Sesungguhnya Rasulullah SAW telah menegah kita daripada memakan daging korban melebihi 3 hari”.

Kedua: Dibolehkan untuk menyimpan daging korban melebihi 3 hari dan hadith mengenai larangannya itu telah dimansukhkan. Ini adalah pendapat jumhur para ulama’.
Terdapat banyak hadith yang menunjukkan kepada keharusan menyimpan daging korban melebihi 3 hari, antaranya riwayat daripada Abdul Rahman bin ‘Abis daripada bapanya telah bertanyakan kepada ‘Aisyah R.Anha adakah Rasulullah SAW telah melarang dari memakan daging korban melebihi 3 hari dan jawab ‘Aisyah R.Anha:
مَا فَعَلَهُ إِلاَّ فِي عَامٍ جَاعَ النَّاسُ فِيهِ فَأَرَادَ أَنْ يُطْعِمَ الْغَنِيُّ الْفَقِيرَ وَإِنْ كُنَّا لَنَرْفَعُ الْكُرَاعَ فَنَأْكُلُهُ بَعْدَ خَمْسَ عَشْرَةَ
Maksudnya: Tidaklah Rasulullah SAW melakukannya (iaitu melarangnya) pada tahun di mana manusia berasa lapar dan demikian itu Rasulullah SAW mahukan akan yang kaya dapat memberi makan kepada yang miskin. Namun kemudiannya kami juga menyimpan bahagian kaki kambing dan memakannya 15 hari kemudiannya. Riwayat Al-Bukhari (5423)

Begitu juga dengan beberapa hadith yang menunjukkan bahawa larangan tersebut telah dimansukhkan, antaranya:
Daripada Salamah bin al-Akwa’, telah berkata Rasulullah SAW:
 مَنْ ضَحَّى مِنْكُمْ فَلاَ يُصْبِحَنَّ بَعْدَ ثَالِثَةٍ وَفِي بَيْتِهِ مِنْهُ شَىْءٌ. فَلَمَّا كَانَ الْعَامُ الْمُقْبِلُ قَالُوا يَا رَسُولَ اللَّهِ نَفْعَلُ كَمَا فَعَلْنَا عَامَ الْمَاضِي قَالَ : كُلُوا وَأَطْعِمُوا وَادَّخِرُوا فَإِنَّ ذَلِكَ الْعَامَ كَانَ بِالنَّاسِ جَهْدٌ فَأَرَدْتُ أَنْ تُعِينُوا فِيهَا
Maksudnya: Sesiapa yang melakukan korban janganlah kamu menyimpan sesuatu pun daripada daging tersebut di rumah. Ketika mana tibanya tahun hadapan, para sahabat bertanyakan kepada Rasulullah SAW: “Wahai Rasulullah SAW, adakah perlu kami melakukan sepertimana tahun lepas. Jawab Baginda SAW: “Makanlah kalian, berikanlah makan kepada orang lain dan simpanlah kerana pada waktu itu (tahun yang lepas) manusia berada di dalam kesusahan (iaitu kelaparan) dan aku menginginkan agar kamu membantu yang lain”. Riwayat Al-Bukhari (5569) & Muslim (1974)

Daripada Abu Said al-Khudri RA, bahawa Rasulullah SAW telah bersabda:
يَا أَهْلَ الْمَدِينَةِ لاَ تَأْكُلُوا لُحُومَ الأَضَاحِيِّ فَوْقَ ثَلاَثٍ. وَقَالَ ابْنُ الْمُثَنَّى ثَلاَثَةِ أَيَّامٍ . فَشَكَوْا إِلَى رَسُولِ اللَّهِ صلى الله عليه وسلم أَنَّ لَهُمْ عِيَالاً وَحَشَمًا وَخَدَمًا فَقَالَ كُلُوا وَأَطْعِمُوا وَاحْبِسُوا أَوِ ادَّخِرُوا .
Maksudnya: Wahai ahli Madinah. Janganlah kalian makan daging korban melebihi tiga (hari). Maka para sahabat mengadu kepada Rasulullah SAW sesungguhnya mereka mempunyai anak-anak dan juga hamba yang perlu diberi makan maka Rasulullah SAW berkata: “Makanlah, dan berikan makan kepada orang lain dan simpanlah (daging tersebut)”. Riwayat Muslim (1973)
PENDAPAT KEDUA LEBIH TEPAT & MEMANSUHKAN PENDAPAT PERTAMA

Melihat kepada perbahasan ini, kami katakan bahawa pendapat kedua lebih tepat dan ianya telah memansukhkan pendapat yang pertama sepertimana yang telah dinukilkan riwayat-riwayat yang berkaitan dengannya sebelum ini.
Al-Imam al-Nawawi Rahimahullah menyebutkan: “Dibolehkan untuk menyimpan sebahagian daripada daging korban. Adapun larangan menyimpan daging korban melebihi tiga hari dilarang oleh Nabi SAW kemudian Baginda SAW telah mengizinkannya dan ianya thabit di dalam hadith yang sahih lahi masyhur.” [Lihat al-Majmu’ Syarh al-Muhazzab. Dar al-Fikr, 8/418]
Ianya juga melihat kepada ‘illah (sebab) mengapa Rasulullah SAW melarangnya kerana pada waktu itu telah berlakunya musim kelaparan dan tujuan larangan tersebut adalah untuk membantu mereka yang berada di dalam kesusahan. Sekiranya daging korban di simpan melebihi tiga hari, maka tujuan memberi makan mereka yang memerlukan tidak tercapai. Ini juga disebutkan oleh al-Imam al-Nawawi di dalam kitabnya al-Majmu’. Wallahu a’lam.
Sumber: Pejabat Mufti Wilayah Persekutuan


‘Muhammad’ Nama Kedua Paling Popular Untuk Bayi Di Netherlands, Wah!

Pemilihan nama untuk bayi menjadi antara tugasan yang sukar untuk mak ayah. Maklumlah, nak pilih nama yang memberi maksud yang baik kepada anak sendiri memerlukan pembacaan dan carian yang mendalam supaya tidak tersalah pilih. Namun, sudah pasti ramai dalam kalangan rakyat Malaysia yang beragama Islam akan memilih nama anak lelaki bermula dengan Muhammad sempena nama Rasulullah SAW bukan?
Macam mana pula dengan orang di negara luar?

Baca juga: Ini Koleksi Nama Bayi Perempuan Bakal Trending Tahun 2023
‘Muhammad’ Nama Kedua Paling Popular Untuk Bayi Di Netherlands

Baru-baru ini dalam satu perkongsian di laman web TRT World memaparkan informasi bahawa pemilihan nama untuk bayi baru lahir kedua paling popular di Netherlands adalah ‘Muhammad’.

Mungkin ramai yang terkejut apabila nama Islam seperti Muhammad menjadi pilihan bagi rakyat negara Netherlands yang mungkin ramai menganggap sebagai negara yang dihuni oleh orang bukan beragama Islam. Berdasarkan data dari Dutch Social Insurance Bank (SVB), selain Muhammad, nama yang menjadi pilihan tertinggi juga adalah ‘Noah’ dan ‘Emma’ untuk bayi perempuan.
Walaupun ada pelbagai jenis ejaan, namun pilihan ejaan nama untuk Muhammad berada di tempat kedua untuk diberikan kepada bayi lelaki.
RUPANYA RAMAI KOMUNITI MUSLIM

Bukan tu sahaja, berdasarkan satu perkongsian ciapan di laman Twitter @callmefye, dia juga menyampaikan informasi yang ramai tidak tahu bahawa sebenarnya ramai komuniti Muslim di negara Netherlands.
Bukan itu sahaja, buat anda yang merancang untuk melancong ke Netherlands ini merupakan lokasi yang boleh dimasukkan dalam ‘bucket list’. Hal ini kerana, berdasarkan pandangan orang yang tinggal di sana, makanan halal mudah didapati dan warga tempatan yang peramah.
Sumber: TRT World


Usia Baru 20 Tahun Tapi Nampak Macam Tua! Rupanya Sebab Anda Selalu Makan 5 Benda Ini

“Ish, kenapa bila tengok cermin ni muka nampak tua dari usia aku yang sebenar eh? Salah makan ke?”
Mempunyai raut wajah yang muda, halus mulus serta berseri-seri merupakan idaman setiap wanita. Mana tidaknya, asyik tengok wajah pelakon-pelakon antarabangsa yang cantik dan tidak dimamah usia walaupun ada dalam kalangan mereka yang sudah menjangkau usia 60 tahun, masih muda!

Jadi, untuk mendapatkan wajah yang sentiasa tampak muda ternyata ada beberapa makanan yang anda kena elakkan. Bila dah amalkan pantang-larang yang sepatutnya, barulah wajah anda akan kelihatan seiring dengan usia yang baru sahaja cecah 25 tahun tersebut.
Baca juga: Dilabel Seksi, Wanita Dari 10 Negara Ini Dalam Kategori Punyai Payudara Besar!

MUKA NAMPAK TUA DARI USIA? RUPANYA SEBAB SELALU MAKAN 5 BENDA INI!

1.Gula
Seringkali kita dengar bahawa pengambilan gula yang berlebihan boleh memberikan kesan buruk kepada kolagen kulit. Sudah pasti, kolagen merupakan elemen yang paling penting untuk menjadikan kulit cantik dan awet muda.
Jadi, pengambilan gula atau air manis terlampau banyak juga boleh menyebabkan kerosakan gigi dan menjadikan gigi kekuningan. Bila gigi dah tak cantik, nampak tua terus wajah anda!
2.Daging merah
Ramai yang tak tahu bahawa daging merah mempunyai banyak radikal bebas yang boleh merosakkan kulit serta sel-sel badan. Bukan itu sahaja, pengambilan daging merah terlampau banyak juga boleh memberikan kesan buruk kepada kulit. Menurut Ariel Ostad, ahli sains di American Academy of Dermatology, radikal-radikal bebas ini mengurangkan kebolehan badan untuk menghasilkan kolagen yang penting agar wajah tampak berseri.
Alternatif untuk daging merah adalah daging tanpa lemak seperti ayam belanda dan ayam dan cuba ambil lebih sayur-sayuran kerana ia kaya dengan antioksidan yang mampu melawan radikal bebas ini.
3.Garam
Patutlah muka kelihatan sembap! Rupa-rupanya terlampau banyak pengambilan garam dalam makanan menyebabkan kulit kelihatan sembap terutama sekali di bahagian mata. Apabila kandungan air yang disedut oleh garam terlampau banyak, ini yang menjadikan wajah anda kelihatan tua.
Menurut satu kajian oleh Georgia Regents University, pengambilan garam yang banyak boleh meningkatkan tisu penuaan dengan pantas yang menyebabkan anda tampak berusia. Garam juga menyahhidratkan badan dan ini menyebabkan anda kelihatan penat dan tidak bermaya.
4.Makanan pedas
Alamak! Makanan pedas boleh menjadikan wajah anda kelihatan tua? Ramai yang sudah pastinya tidak setuju tentang hal ini tetapi inilah realitinya. Pengambilan makanan pedas akan menyebabkan rosacea (kulit kemerah-merahan) serta kulit sembap.
Wanita berumur terutamanya yang sudah putus haid mempunyai saluran darah aktif jadi mereka perlu elakkan makanan pedas kerana ia mengembangkan lagi saluran darah tersebut. Ini menyebabkan kulit tampak lebih tua berbanding usia sebenar dan munculnya spider vein pada wajah. Takut!
5.Kafein
Berita sedih juga buat peminat-peminat kopi semua kerana pengambilan kafein yang tinggi juga boleh menyebabkan wajah tampak berusia. Hal ini kerana, kandungan kafein yang tinggi boleh menarik kandungan air keluar dari badan dan menyebabkan berlakunya masalah kulit.
Antaranya adalah, kedutan, garis-garis halus, kulit kusam serta bintik-bintik penuaan. Bukan itu sahaja, kopi juga boleh menyebabkan kerosakan gigi kerana membiarkan gigi terdedah kepada kandungan asid.

*Patutlah bila kita tengok wajah ibu kita yang tidak dimakan usia dan tertanya bagaimana dan apakah tips mereka? Rupa-rupanya kalau anda perasan, mereka sangat peka dengan ‘pantang-larang’ dalam pemakanan seharian!
Sumber: Eat This Not That,  Lifegate.com


Muka Saya Tiba-Tiba ‘Breakout’ & Penuh Jerawat, Apa Saya Perlu Buat?

Pernah atau tidak anda mengalamai situasi kulit muka dinaiki jerawat secara tiba-tiba? Kedaaan tersebut menjadikan kita sedih, keliru dan tertanya-tanya mengapa jerawat boleh naik secara mendadak, bukan? Seiring dengan peningkatan usia dan perubahan gaya hidup, kulit kita juga turut mengalami perubahan
Jom tengok tips dan nasihat untuk mengatasi keresahan masalah jerawat anda.

Muka tiba-tiba breakout?! Apa nak buat?
1.Pilih produk yang sesuai

Kesalahan dalam memilih produk juga menyumbang kepada faktor anda breakout, mungkin sebelum ini anda mengunakan serum bersifat water-based dan kemudian bertukar pula ke oil-based yang mungkin tidak bersesuaian dengan kulit sehinggakan terjadinya breakout. Untuk atasinya, berhenti memakai produk berkenaan dan kembali semula kepada rutin asas penjagaan kulit iaitu toner, pelembap, serum dan sunblock sahaja sehingga kulit mula pulih.

2.Periksa semula pola pemakanan anda

Pengambilan makanan yang terlalu berminyak dan kekacang menjadikan jerawat lebih agresif dan sukar dikawal. Amalkan memakan buah-buahan seperti epal dan kiwi yang tinggi kandungan vitamin c dan baik untuk kulit, sayuran seperti avocado, brokoli dan tomato juga sangat membantu merawat kulit yang bermasalah. Elakkan diri daripada terlalu stress kerana stress juga akan mendorong anda untuk memilih makanan yang tinggi lemak dan gula.
3.Nilai waktu tidur

Kesibukan bekerja, belajar dan rutin bersosial menyukarkan kita untuk mendapatkan tidur yang cukup namun, kita perlu mencuba sebaik mungkin mengatur waktu tidur bagi mendapatkan tidur yang berkualiti untuk tujuan proses pembaikian sel-sel kulit.
4. Elakkan daripada kerap melihat cermin

Disaran untuk kurangkan melihat cermin ketika muka sedang breakout supaya anda tidak berasa semakin sedih dan gelisah sehingga ingin menyentuh jerawat tersebut, konsistensi dan kesabaran penting untuk merawat semula kulit muka. Pastikan anda juga minum air secukupnya untuk mengekalkan hidrasi tubuh dan kulit.
5. Menggunakan masker wajah

Anda juga boleh amalkan pemakaian clay atau sheet mask secara berkala untuk lebih berseri dan membaiki keadaan kulit yang sedang breakout. penggunaan produk yang mengandungi alpha arbutin juga dapat membantu merawat parut jerawat gelap . produk-produk tersebut juga boleh didapatkan di drugstore berdekatan dengan anda.
Selamat mencuba!


Mula Dijual Hari Ini, Utusan Malaysia Dan Kosmo ‘Bangkit Semula’ Dengan Nafas Baharu!

Setelah hampir 10 bulan ditutup, akhbar Utusan Malaysia dan Kosmo! kembali memulakan operasi di bawah Media Mulia Sdn Bhd. Lebih mengujakan, keluaran pertama dua akhbar ini telah dicetak dan mula dijual pada 20 Julai.
Beri Nafas Baharu

Pelancaran secara atas talian yang dilakukan pada Sabtu lalu menerima reaksi positif netizen yang rata-rata tidak sabar menanti kemunculan semula dua akhbar terkenal tanah air ini. Tak kurang juga ada yang mengambil kesempatan mengucapkan tahniah dan selamat kembali.
Diadakan selama lebih 7 jam secara atas talian, pelancaran dua akhbar ini dimeriahkan dengan kehadiran selebriti tempatan antaranya Hattan, Jamal Abdillah, Rozita Che Wan dan Fazley Yaakob. Turut hadir bekas Menteri Kewangan II, Datuk Seri Johari Abdul Ghani yang sempat meluangkan masa melawat sekitar majlis pelancaran di bangunan Balai Berita, Jalan Riong, Bangsar, Kuala Lumpur.

Selain penerbitan akhbar secara fizikal, Utusan Malaysia dan Kosmo juga dikatakan bakal memberi fokus kepada kandungan digital.

Selamat kembali!

Bangkit semula!

Sumber: Utusan Malaysia, Kosmo, Twitter


“Mula-Mula Kasihan, Lama-Lama Kasihkan..” Pasangan Berkahwin Jangan Cipta Ruang Pergolakan!

Dugaan hidup berumah tangga tidak sah jika tiada sedikit pergolakkan. Ujian datang bukan untuk meruntuhkan tapi untuk mengeratkan lagi hubungan kasih-sayang, mematangkan diri dalam membuat keputusan dan buat kita lebih mengenali antara satu sama lain dengan lebih mendalam.
Cumanya, pergolakkan itu boleh ditepis jika kita tidak memberi peluang atau menciptanya sendiri. Perkara ini dikongsikan oleh Farizal Radzali menerusi penulisannya di laman muka buku.

Berkisarkan tingkah pasangan itu sendiri yang menerima ‘sifat prihatin’ dihulur oleh orang luar sehingga mencipta kesan buruknya di kemudian hari.
Baca juga: 5 Aktiviti Yang Jarang Dilakukan Oleh Pasangan Suami Isteri Zaman Sekarang

“MULA-MULA KASIHAN, LAMA-LAMA KASIHKAN..”

Selalunya ia bermula dengan kisah pendek, sesaat cuma.

“Laa, konyoknya baju. Takde org tolong gosok ke?” saja gurau.
“Kesiannya tunggu teksi sampai jauh malam ni, suami tak boleh ambilkan ke?” tunjuk perihatin.
“Sebelum pergi kerja tadi tak sarapan ke?” kesian member lapar.
“Takpelah, alang-alang dah satu jalan, meh la saya tumpangkan,” gentleman.

Nampak macam biasa saja. Tapi impaknya mungkin besar.

“Isteri saya sibuk urus anak-anak, tak sempat gosok baju,”
“Suami saya malas nak tempuh jem untuk ambil saya kat sini, terpaksa la naik teksi,”
“Isteri saya bangun lambat, tak sempat buat sarapan,”
“Haah, boleh juga. Nanti saya bayar duit minyak kereta,”

Maka, bermulalah. Dialog akan berlarutan. Sikit-sikit lama-lama jadi bukit.
Saya pernah bertemu seorang wanita baik, suaminya juga seorang yang baik. Masing-masing saling mempercayai. Masing-masing saling memahami. Masing-masing bertolak ansur.
Entah di mana silapnya, si suami main kayu tiga, ditangkap khalwat dengan isteri orang, yang juga merupakan rakan sekerja.

Ada juga kes, sama mcm tu. Suami isteri baik. Tiada kekurangan, harta, anak, bahagia, semua cukup. Tapi isteri bercinta dengan si bujang di tempat kerja. Kenapa jadi macam itu?
Semuanya bermula dengan ‘takda niat’. Kesian, perihatin, ambil berat, ingin membantu. Lama-lama hati menjadi cair. Mulalah rasa kenalan baru ni lebih ambil berat, lebih perihatin, lebih baik.
Kalau suami sendiri, kita pakai baju baru pun tak perasan. Dia buat dek je. Bila tanya cantik tak, dipandang endah tak endah dengan jawapan acuh tak acuh.
Tapi dengan kenalan baru ni, belum sempat kita cakap lagi dia dah tegur, cantiknya you pakai baju warna mcm ni. Hmmmm…
Bagi suami pulak, isteri sendiri pagi-pagi takdan duduk makan sarapan sama-sama. Tapi kat office, ada orang temankan sarapan. Balik rumah isteri tak tanya pun suami, awak okay ke? Kerja kat office okay? Sibuk dengan anak-anak.
Tapi kat office, muka sedih sikit, dah ada orang perasan. Bagi kata-kata semangat, tenangkan hati. Hmmmm…

Segalanya tentang hati. Kuat atau tak, bukan bagaimana kita lari setelah terlanjur menyukai yang tak sepatutnya. Tapi bagaimana kita tak memulakan dari awalnya.
Buat baik berpada-pada. Segala perbuatan, perasan & empati, ada hadnya. Semua ada had. Jangan sesekali melepasi had.

Suami, tak perlu nak kasihan dekat isteri orang lain.
Isteri, tak perlu nak kasihan dekat suami orang lain.
Anak gadis, tak perlu fikirkan kesusahan suami orang.
Anak teruna, tak perlu fikirkan kesusahan isteri orang.

Kalau kasihan, ingin bantu, carikan ruang atau peluang lain untuk mereka dibantu. Mula-mula kasihan, lama-lama kasihkan. Dah banyak terjadi.
Dalam pada itu, di ruangan komen beliau, terdapat banyak maklum balas yang diterima daripada pengikutnya yang bersetuju dengan penulisan ini. Antaranya:

Sumber: Facebook Farizal Radzali


Mulai 11 Mac, Kompaun Langgar SOP Dinaikkan Kepada RM10,000

KUALA LUMPUR: Individu yang melanggar peraturan atau prosedur operasi standard (SOP) ditetapkan bagi pencegahan dan kawalan pandemik COVID-19, akan berdepan kompaun sehingga maksimum RM10,000.
Syarikat atau pertubuhan yang melakukan kesalahan sama, pula boleh dikenakan kompaun sehingga maksimum RM50,000.

Menurut laman Pejabat Peguam Negara, perkara itu telah diwartakan di bawah Ordinan Darurat (Pencegahan dan Pengawalan Penyakit Berjangkit) (Pindaan) 2021.

Sebelum ini, di bawah Peraturan 3 (1) Peraturan-Peraturan Pencegahan dan Pengawalan Penyakit Berjangkit (Langkah-Langkah di Dalam Kawasan Tempatan Jangkitan) 2020, memperuntukkan hukuman maksimum penjara enam bulan dan denda sehingga RM1,000 atau kedua-duanya.
Antara kesalahan yang boleh dikenakan kompaun ialah tidak memakai pelitup muka, gagal mematuhi arahan penjarakan fizikal, gagal menyediakan peralatan merekod butiran pelanggan, rentas daerah/negeri tanpa kebenaran dan aktiviti pusat hiburan.
Pada Januari lalu, Ketua Polis Negara Tan Sri Abdul Hamid Bador berpendapat sudah tiba masanya nilai kompaun kerana ingkar dan melanggar prosedur operasi standard (SOP) PKP.
Susulan daripada itu, Ketua Pengarah Kesihatan, Tan Sri Dr Noor Hisham Abdullah turut mengesahkan bahawa draf cadangan kepada pejabat peguam negara (AGC) untuk menaikkan kompaun telah dibuat.
Perkara itu dilakukan dengan mengambil kira perkembangan semasa Covid-19 terdapat keperluan untuk meminda Akta 342 atau Akta Pencegahan dan Pengawalan Penyakit Berjangkit 1988.
Ini kerana keperluan untuk meningkatkan kompaun tersebut kerana di bawah Akta 342, maksimum denda yang dikenakan ialah RM1,000 sahaja dan ia didraf pada tahun 1988.
*Sumber: Sinar Harian


Mulai Tahun Ini Tiada PT3, Dimansuhkan- KPM

Kerajaan memutuskan untuk memansuhkan Pentaksiran Tingkatan Tiga (PT3) mulai tahun ini. Perkara itu disahkan oleh Menteri Kanan Pendidikan, Datuk Radzi Jidin dalam sidang media khas, hari ini.
Menurut beliau, pihak Kementerian Pendidikan (KPM) mengambil keputusan untuk tidak lagi menjalankan PT3 bagi pelajar tingkatan tiga.

Baca juga: Bakal Ada ‘Locker’, Tiada Lagi Masalah Beg Sekolah Berat Dengan 7 Inisiatif Dari KPM Ini!
MULAI TAHUN INI TIADA PT3, DIMANSUHKAN

“Apakah akan ada PT3 untuk tahun 2022? Jawapannya pada 2022 PT3 dimansuhkan. Jadi, mulai tahun ini tidak ada PT3… ia dimansuhkan.

“Sewaktu sebelum pandemik, PT3 adalah dilaksankan di sekolah di mana guru-guru menjana soalan-untuk murid-murid mereka dan peperiksaan dilaksana di di bawah kawalan sekolah, dan hari ini membuat keputusan bahawa PT3 akan dimansuhkan mulai tahun ini,” katanya dalam sidang media tersebut, di sini.
Murid akan ditaksir oleh guru setiap masa menerusi pentaksiran berasaskan sekolah untuk memastikan murid mendapat penguasaan sepenuhnya dalam sesuatu topik yang diajar. Sebelum ini, KPM memaklumkan PT3 bagi tahun 2021 dibatalkan.
Sumber: Kosmo


‘Mulakan Dengan Penekanan Akhlak..’- Ini Tahap Pendidikan Di Jepun Yang Selalu Jadi Inspirasi

Bila sebut sahaja negara matahari terbit, Jepun pasti kita sudah terbayang segala kecanggihan teknologi yang sering diperkatakan mengenai negara ini. Menjadi bualan ramai semasa negara Jepun berada di perlawanan bola dunia World Cup Qatar 2022 kerana menjaga kebersihan, kesopanan dan tauladan, masyarakat negara ini juga menjadi inspirasi ramai dari aspek pendidikan.
Sistem pendidikan di Jepun mendapat perhatian ramai khususnya apabila kita melihat video kanak-kanak bersekolah di Jepun yang sangat tertib dan guru-guru juga sangat menitikberatkan segala aspek dalam kehidupan. Berikut merupakan beberapa tahap pendidikan di Jepun yang dikongsikan supaya dapat menjadi inspirasi untuk sistem pendidikan negara juga.

Baca juga: #WorldCup2022: Penyokong Jepun Dipuji, Kutip Sampah Orang Lain Dalam Stadium Sampai Bersih!
TAHAP PENDIDIKAN DI JEPUN YANG BOLEH DIJADIKAN INSPIRASI
1. Masa Tadika (Yōchien)

Mak bapa hantar lagi, tapi aktiviti dia main dan moral. Belajar cuci tandas, gosok gigi, susun selipar. Jalan dalam kereta tolak. Lintas jalan angkat tangan/bendera kuning.

2. Shōgakkō (6 hingga 12 tahun)

Masa ni baju ikut suka hati. Tiada lagi baju uniform. Tapi kerja sekolah dah mula banyak. Main pun banyak. Sekolah biasanya walking distance, cikgu akan tunggu dekat simpang dan greet anak-anak.
3. Chūgakkō (12-15 tahun)

Waktu ni dah ada baju uniform. Ni kira dah shonen la ni. Sekolah pagi, petang tu ada aktiviti kokurikulum. Dan ya, loceng sekolah bunyi memang sama macam dalam cerita jepun.
4.Kōkō (15-18 tahun)

Ada sekolah biasa, ada sekolah private. Sekolah private biasa ada link dengan Uni. Baju putih biasa masa summer, masa winter pakai baju hitam.
5.Daigaku (Uni, 19tahun) atau Senmongakko (Sekolah Vokasional)

Jepun umur legal minum arak adalah 20 tahun, jadi 1st year Uni (19 tahun) takkan minum arak walaupun ada majlis meraikan diorang. Diorang lebih kepada menikmati setiap usia tu dan explore life di Uni. Ada enjoy bukatsu.
Jujurnya, jepun antara terbaik la kalau nak enjoy hidup di dunia. Tapi tulah, hidup bukan hanya matlamat dunia. Cabaran muslim kat sana banyak.
Apa Malaysia boleh belajar dari Jepun dari segi pendidikan?
1. Penekanan moral di awal pendidikan, bukan akademik.
2.Jarak sekolah yang walking distance dan keselamatan. Negara akan jimat masa, tenaga dan petrol yang banyak kalau sekolah walking distance.
3. Bebanan kerjaya guru. Cikgu kat sana enjoy kot. Mungkin kena kaji gaji guru tadika, gaji para guru mencukupi tak. Supaya cikgu tak fikir dah side income job dan fokus mendidik anak bangsa.
*Apa yang penting adalah untuk mencontohi perkara yang positif dari sistem pendidikan luar negara supaya generasi akan datang dapat menikmati pendidikan yang lebih berkualiti.
Sumber: Twitter @Fitri,Ph.D in Fish Genetics


Mulakan Hari Anda Dengan Lebih Kuat Bersama Dutch Lady +Protein

Bagi seorang ibu menjadi suri rumah tangga sepenuh masa bukanlah satu tugasan yang mudah. Apatah lagi bagi mereka yang bekerjaya. Namun, itu bukan alasan untuk tidak memberikan makanan yang berkhasiat buat keluarga anda.
Mengimbangi kedua-duanya, antara rumah tangga dan keluarga memang bukan perkara mudah terutamanya bab penyediaan makanan hinggakan ada dikalangan ibu muda yang mengalami tekanan. Jadi, tidak peliklah jika anda merasa tercabar untuk memenuhi keperluan harian keluarga untuk menyediakan makanan berkhasiat.

Mungkin ramai diantara kita sedar betapa pentingnya pengambilan makanan secara seimbang. Disinilah protein memainkan peranan. Protein yang mencukupi sangat penting untuk tumbesaran tubuh badan dan tulang.
Tapi bagaimana protein memainkan peranannya dan apa kena mengena dengan situasi suri rumah sepenuh masa dan mereka yang bekerjaya? Ha! Sebab tu kami nak kongsikan dengan anda secara detail tentang kebaikan protein.

Kenapa Protein Penting Untuk Badan Kita?
Protein adalah salah satu nutrien penting untuk mengekalkan kesihatan badan kita. Antara fungsi protein yang anda perlu ketahui ialah:

Protein merupakan blok pembina badan. Rambut, kulit, mata, otot dan organ kita semuanya dibuat daripada protein1.
Protein juga membantu membaiki dan membina tisu badan. Pengambilan protein membantu badan untuk membina otot yang kuat2.
Menguatkan sistem imun anda. Protein membentuk antibodi yang membantu mencegah pelbagai jangkitan dan penyakit 2.
Bertindak sebagai sumber tenaga2.

Menurut Pakar Perunding Pemakanan Indra Balaratnam, beliau menyatakan, bukan semua protein itu sama. Walaupun makanan harian seperti daging, ayam, telur, kacang kuda dan kekacang mengandungi protein, terdapat sesetengah protein mempunyai profil asid amino yang lebih lengkap berbanding yang lain. Ini menjadikannya lebih bernilai untuk diet kita.
Sumber protein daripada haiwan seperti daging, makanan laut dan telur dianggap lebih lengkap secara biologi, atau lebih berkualiti tinggi berbanding protein daripada tumbuhan2. Akan tetapi, makanan tersebut mengambil masa yang lebih lama untuk disediakan pada waktu pagi. Tambahan pula, makanan yang overcook boleh memusnahkan kandungan nutrien penting sekaligus, menghalang penyerapan nutrien oleh badan kita2.

Ramai yang tidak menyedari bahawa susu mengandungi protein yang berkualiti tinggi seperti daging. Kedua-duanya kaya dengan 9 asid amino yang tidak dapat dihasilkan oleh badan kita. Oleh itu, susu sedia diminum adalah pilihan sumber protein berkualiti tinggi – untuk badan dan tanpa memerlukan penyediaan.
Selain itu, pengambilan protein yang mencukupi dalam setiap hidangan adalah penting untuk memastikan badan kita berfungsi dengan optimum untuk prestasi terbaik sama ada ketika berada di sekolah atau di tempat kerja. Ianya dapat membantu membina otot yang kuat.
Hanya dengan 2 gelas susu Dutch Lady +Protein ianya membantu memenuhi 40% keperluan protein untuk membantu anda dan keluarga3 menjalankan aktiviti harian dengan lebih lancar! Susu Dutch Lady +Protein bukan sahaja kaya dengan protein berkualiti tinggi, malah juga ianya kaya dengan kalsium dan nutrien penting yang lain.
Bukan Hanya Protein Sahaja, Susu juga Kaya Dengan Kalsium Dan Pelbagai Nutrien Penting Yang Lain Untuk Pembinaan Tulang Dan Otot Yang Kuat!

 Kita memerlukan otot dan tulang yang kuat untuk menjalankan aktivti dan rutin yang padat dalam kehidupan. Selain protein, kalsium juga penting untuk kekuatan tulang. Susu bukan sahaja memiliki kandungan protein tetapi dalam masa yang sama ianya mengandungi kalsium yang tinggi yang penting untuk tumbesaran tulang yang kuat untuk kanak-kanak4. Di samping itu, susu membantu orang dewasa mengekalkan jisim tulang4 yang sihat untuk menyokong gaya hidup yang sibuk dan aktif.
Garis Panduan Pemakanan Malaysia juga mengesyorkan dua hingga tiga hidangan susu atau tenusu dalam pegambilan makanan harian. [satu hidangan susu bersamaan dengan 250 ml segelas5].
Dutch Lady +Protein, Produk Terbaru Untuk Permulaan Hari Lebih Kuat

Justeru itu, tingkatkan pengambilan protein and kalsium keluarga anda pada waktu sarapan untuk otot dan tulang yang lebih kuat dengan susu Dutch Lady +Protein mulai hari ini! Susu Dutch Lady +Protein mengandungi protein berkualiti tinggi, kandungan kalsium yang tinggi dan nutrien-nutrien penting lain seperti Vitamin A, Vitamin B2, dan Vitamin D untuk memastikan badan kita berfungsi seoptimum mungkin.

Amalkan pengambilan susu Dutch Lady +Protein pada waktu sarapan bersama keluarga untuk permulaan hari yang kuat, lagi aktif!
Untuk info lebih lanjut tentang  Dutch Lady +Protein, sila klik sini
 Rujukan:

Hoffman JR & Favlo MJ. Protein – Which is best? Journal of Sports Science and Medicine. 2004; 3: 118-130.
Recommended Nutrient Intakes for Malaysia, 2017. A report of the technical working group on nutritional guidelines. Ministry of Health.
In accordance to NRV Malaysia
MOH (2010). Guide to Nutrition Labelling and Claims (as at December 2010). Food Safety and Quality Division, Ministry of Health Malaysia, Putrajaya
Malaysian Dietary Guidelines (National Coordinating Committee on Food & Nutrition, Ministry of Health Malaysia 2010); muka surat 9


Mulakan Hari Persekolahan Anak Dengan 5 Idea Menu Sarapan Yang Sedap & Sihat!

“Apa aku nak bagi anak aku makan sebelum pergi sekolah ni?”
Sarapan adalah waktu makan yang sangat penting khususnya untuk anak-anak yang bersekolah. Takkanlah nak biarkan perut mereka kosong dan lapar sahaja kan sebelum memulakan pembelajaran? Jadi, amat penting untuk para ibu untuk menyediakan sarapan yang sedap dan sihat untuk anak-anak yang memulakan persekolahan pada waktu pagi tu. Jom cuba 5 idea sarapan ini untuk santapan si manja!

1. CUCUR BILIS
http://myresipi.com/
Rasa macam balik kampung kan? Menjadi salah satu menu tradisional kegemaran ramai, cucur ikan bilis adalah menu yang sesuai untuk dijadikan menu sarapan anak-anak sebelum ke sekolah. Selain itu, kalau anda mahukan cucur ikan bilis ini pedas sedikit, boleh tambah kandungan cili di dalam adunan tu!

Resipi cucur bilis : http://myresipi.com/recipes/cucur-bilis

2. Salad Telur Hancur
http://myresipi.com/
Bukan sahaja sedap, salad telur hancur ini juga adalah menu sarapan yang sihat untuk anak-anak ke sekolah. Kandungan telur yang kaya dengan Omega-3, mampu untuk menahan perut anak-anak dari lapar sampai waktu rehat. Kalau nak tambah bebola ayam atau ikan pun sesuai juga untuk mempelbagaikan selera salad.
Resipi salad telur hancur : http://myresipi.com/recipes/salad-telur-hancur
3. Roti Telur

Ini adalah antara menu yang paling mudah untuk dibuat oleh ibu yang bekerja atau tidak bekerja. Bukan itu sahaja, sajian sarapan roti telur juga mampu mengenyangkan perut anak yang berada di sekolah. Bukan sebagai menu sarapan sahaja, roti telur ini juga sesuai untuk dijadikan makanan bekal untuk mereka.
Resipi roti telur : http://myresipi.com/recipes/roti-telur
4. Donut Bergula
http://myresipi.com/
Kalau ada dalam kalangan ibu yang rajin untuk membuat donut, memang anak-anak akan gembira! Donut merupakan antara kuih-muih yang sesuai untuk dijadikan santapan sarapan buat si anak. Mudah sahaja, nak makan dalam kereta pun boleh kerana donut ini adalah menu yang sangat praktikal!
Resipi donut bergula : http://myresipi.com/recipes/donut-bergula
5. BUBUR OAT AYAM
http://myresipi.com/
Untuk anda yang sangat mementingkan kesihatan anak-anak, jom buat bubur oat ayam ini sebagai sarapan anak sebelum ke sekolah. Ternyata oat sememangnya dapat mengenyangkan perut mereka ketika berada di sekolah. Bukan hanya oat yang bosan, bubur oat yang sudah diolah dan ditambah ayam ini pasti membangkitkan selera anak-anak.
Resipi bubur oat ayam : http://myresipi.com/recipes/bubur-oat-ayam
Sumber : MyResipi.com


Mulanya Ingatkan Casing Je, Ibu Menangis Terharu Anak Hadiahkan Handphone Baru

Keadaan pandemik yang dilihat semakin membimbangkan ini sememangnya memberi kesan kepada orang ramai bukan sahaja dari segi wang ringgit, malah dari segi mental. Buat anda yang masih mempunyai ibu bapa yang tinggal berjauhan, pasti sudah lama tidak dapat pulang menjenguk mereka. Bagi anda yang tinggal bersama ibu bapa, inilah masanya untuk memberikan sedikit senyuman buat mereka.
Percayalah, sekecil-kecil penghargaan yang diberikan pasti akan diingat sehinga ke akhir hayat mereka.

INGATKAN CASING, IBU TERHARU DAPAT HADIAH HANDPHONE BAHARU

Menerusi kiriman video oleh @Cabwina di Tiktok, dia berkongsi detik-detik ketika memberikan kejutan kepada ibunya dengan membelikan telefon pintar yang baharu. Pada awalnya, dia memaklumkan kepada ibunya bahawa dia hanya membeli casing telefon tetapi ia tidak sesuai dengan telefon ibunya yang lama.

SEBAKNYA…
Tetapi, ibunya kelihatan terkejut apabila mengetahui bahawa ia sebenarnya casing untuk telefon yang baharu. Melalui video itu, Cabwina mengatakan bahawa telefon itu dibeli olehnya dan adik-beradiknya yang lain.

@cabwinatold her that i bought her a new phone case but i bought her a new phone instead. watch till the end to see her precious reaction 🥺❤♬ original sound – Cabwina

Mungkin terharu dengan kejutan itu, ibunya yang tidak menyangka akan mendapat telefon baharu dilihat menangis dan mengucapkan terima kasih kepada anak-anak. Detik itu membuatkan ramai warganet yang turut merasakan sebak.

Sumber: Tiktok @Cabwina


“Mungkin Ada Hikmah Anak Ketiga Dijangka Lahir Sehari Selepas 24 Jam Terperangkap”

Terperangkap selama 24 jam di dalam rumah bersama dua anak dan isteri sarat mengandung antara pengalaman tidak akan dilupakan oleh salah seorang mangsa banjir, Dzul Nizman Nadzrin sepanjang hidupnya. Bukan itu sahaja, isterinya yang sedang hamil juga dijangka akan melahirkan bayi dalam masa yang terdekat!
Baca juga: Jangan Start Enjin Dahulu, Ini Cara Claim Insurans Kereta Kena Banjir

MUNGKIN ADA HIKMAH ANAK KETIGA DIJANGKA LAHIR SELEPAS 24 JAM TERPERANGKAP

Dzul Nizman, 33, tidak fikirkan dirinya ketika itu, tetapi lebih bimbangkan keselamatan dua anak , Dayana Safiya, 6, dan Habib Mehmet Sufi, 4, serta isteri, Nurazura Ramli, 34, bersama bayi dalam kandungannya.

Bagaimanapun, Dzul Nizman sekeluarga bernasib baik apabila mendapat bantuan daripada individu yang datang menaiki bot bagi menyelamatkan mereka.

Berkongsi pengalaman kali pertamanya itu menerusi Harian Metro, Dzul Nizman yang menjual makanan barat secara dalam talian tidak menyangka rumahnya di Taman Sri Muda, Seksyen 25, di sini akan dinaiki air, Sabtu lalu, kerana tiada kejadian banjir melanda sejak dua tahun dia menetap di situ.
“Petang hari kejadian, saya, isteri dan anak ada di rumah tamu serta tidak ke mana-mana kerana cuaca hujan.Hujan tidak berhenti sejak Jumaat lagi dan saya dapat tahu ada rumah jiran dalam kawasan perumahan sudah dinaiki air.”

“Saya tidak fikir buruk kerana rumah kami belum pernah banjir sebelum ini, namun pada 5 petang kelmarin, air tiba-tiba naik. Terkejut juga namun saya tidak berlengah dan terus ajak isteri serta anak naik ke tingkat dua untuk menyelamatkan diri,” katanya ketika dihubungi Harian Metro.
Dzul Nizman berkata, dia sempat turun ke tingkat satu semula untuk mematikan suis elektrik, menyelamatkan beberapa perkakas rumah dan mengambil makanan sempat dicapai.
Bagaimanapun, dia tidak dapat menyelamatkan semua perkakas rumah kerana perlu mengangkat sendiri dan enggan membebankan isteri yang sedang sarat mengandung.
“Saya cuba bertenang kerana enggan buat isteri panik, tetapi dia menangis dan jadi lebih takut apabila dengar bunyi peti ais dan perkakas rumah lain jatuh.

“Anak-anak pula tidak faham kerana masih kecil, jadi apa yang mereka tahu hanya bermain malah menyangka air di tingkat bawah adalah kolam renang.
“Keadaan terkawal cuma detik paling menakutkan adalah sewaktu bekalan elektrik rumah kami dan kawasan perumahan terputus.
“Setiap setengah jam, saya turun ke bawah untuk melihat paras air. Saya sempat lelapkan mata sejam saja sebelum isteri kejut untuk solat Subuh dan ketika itu, tiga anak tangga lagi air sampai ke tingkat dua iaitu tempat kami berlindung,” katanya.
HADKAN PENGGUNAKAN TELEFON UNTUK JIMATKAN BATERI
Dzul Nizman berkata, dia cuba sedaya upaya mengehadkan penggunaan telefon bimbit kerana mahu menjimatkan bateri, tetapi ada memuat naik status gambar di WhatsApp dan Facebook (FB) untuk pengetahuan keluarga serta rakan terdekat.
Katanya, perkongsian itu pun setakat gambar keadaan di dalam dan luar rumah.
“Ada rakan yang mahu datang hantar bantuan tetapi saya beritahu supaya tidak berbuat demikian kerana bimbang terjadi apa-apa kepada mereka ketika dalam perjalanan.
“Pada waktu sama, saya cuba hubungi pihak berwajib dan tidak berjaya mendapatkan bantuan namun saya tidak salahkan mereka kerana faham ramai mangsa terjejas.
“Selepas seharian menunggu, datang sukarelawan daripada Persatuan Kanu Malaysia dan pasukan Ebit Lew dengan menaiki bot bagi menyelamatkan kami pada 5 petang semalam,” katanya.

Dzul Nizman mengakui rasa bersalah ketika sukarelawan terbabit datang untuk menyelamatkan keluarganya kerana ada ramai lagi jirannya yang masih terperangkap serta terputus bekalan makanan.
Menurutnya, proses menyelamatkan mereka berjalan lancar dan isteri dihantar ke Hospital Tengku Ampuan Rahimah (HTAR), Klang manakala dia selamat sampai di rumah ibunya pada 11 malam tadi.
“Biarpun pengalaman dilalui ini cukup mendebarkan, saya yakin ada hikmah di sebalik apa yang berlaku.
“Siapa nak jadi begini namun saya yakin Allah akan gantikan dengan rezeki lebih baik, mungkin daripada anak ketiga saya yang dijangka lahir esok,” katanya.
Sumber: Harian Metro


“Mungkin Di Dunia Jodoh Depa Tak Panjang…”- Anak Hilang Ibu Bapa Selang 12 Jam Pada Syawal Kedua

Kehilangan insan tersayang bukan perkara yang mudah untuk dihadapi. Tambahan pula, apabila kehilangan kedua-dua ibu bapa dicintai dalam satu hari yang sama sewaktu umat Islam sedang bergembira meraikan sambutan hari raya.
Begitulah takdir hidup seorang anak bernama Faezah Fakri yang berkongsi kisah kedua ibu bapanya pergi menghadap Ilahi yang hanya berselang 12 jam pada Syawal kedua.

Baca juga: Budak Lelaki 8 Tahun Terselamat Dari Gigitan Jerung Selepas Menumbuknya
“MUNGKIN DI DUNIA JODOH DEPA TAK PANJANG..”- ANAK HILANG IBU BAPA SELANG 12 JAM PADA SYAWAL KEDUA

Alhamdulillah semua dah selesai. Dalam satu hari saya kehilangan kedua ibu-bapa saya di antara jangka masa 12 jam 2 minit. Tapi saya redha dengan apa yang jadi.

Semoga pemergian mak dan ayah saya dirahmati Allah SWT. Mohon sedekahkan al-fatihah untuk mereka. Terima kasih semua.

Mak dan ayah saya dah berpisah pada tahun 2018. Mungkin di dunia jodoh depa tak panjang di dunia, tapi itulah takdir Allah tu indah. Sehati sejiwa, sehidup semati.
Ayah saya taktau yang mak saya dah dijemput Ilahi sebab waktu tu pun dia telah ditidurkan sebab dia kena heart attack pada 30/4 dan jantung dia terlalu lemah.

Takdir Allah, dia pun dijemput Ilahi pada malam hari yang sama dengan pemergian mak saya.
Terima kasih semua yang mendoakan mak ayah saya. Terima kasih sangat-sangat. Hanya Allah yang mampu membalas jasa semua.
Sementara itu, Sinar Harian melaporkan ibunya, Norsah Chik, 59, meninggal dunia di Guar Chempedak, dekat sini, kira-kira 8.50 pagi pada 3 Mei 2022 selepas disahkan mengidap kanser usus tahap empat di rumah mereka.
Kakaknya Farahana Mohd Fakri, 28 memaklumkan arwah bapanya, Mohd Fakri Abdullah, 60, pula meninggal dunia akibat serangan jantung di Hospital Sultan Abdul Halim (HSAH), di sini, kira-kira 8.50 malam pada hari sama.
“Walaupun sedih dengan pemergian dua insan tercinta dalam hidup kami, saya dan dua adik perempuan tetap reda dengan ketentuan Illahi.
“Cumanya, kami sedikit terkilan tidak sempat memberi hadiah kepada arwah bapa apabila dia dimasukkan ke hospital selepas mengadu sakit dada pada malam Sabtu lepas,” ujar Farhana ketika dihubungi Sinar Harian pada Rabu.
Ulasnya lagi, mereka sekeluarga sempat beraya bersama dengan arwah ibunya yang teruja untuk menyambut Hari Raya Aidilfitri di kediamannya tahun ini.
“Kami sempat beraya dengan ibu dan dia seronok apabila kanak-kanak datang beraya di rumah apabila siap meminta saya membuat status di laman sosial, malah arwah juga minta makan berhampirannya walaupun dia tidak menjamah makanan itu.
“Dengan bapa, kami tidak sempat beraya memandangkan arwah ditidurkan ketika menerima rawatan di hospital berkenaan,” katanya.
Jika ingin menghulurkan sumbangan boleh ke akaun Maybank 162076679334 (Farahana binti Mohd Fakri) atau hubungi 019-4249124 seperti yang tertera.
Sumber: Twitter Faezah Fakrii / Sinar Harian


Mungkin Kecil, Tapi Ini 5 Perkara Yang Rakyat Malaysia Lakukan Untuk Jadikan Kita Komuniti Yang Kuat!

Semenjak pandemik Covid-19 melanda negara kita, tak dinafikan ramai yang terjejas teruk dari segi kewangan, kehidupan, tak kurang juga yang kehilangan kerja dan punca pendapatan.
Namun, di sebalik semua ini, rakyat Malaysia tetap kuat dan bekerjasama dalam menjaga dan membantu antara satu sama lain, sekaligus membuatkan beban ini sedikit sebanyak dapat diringankan.

Kali ini, kami kongsikan antara perkara-perkara yang rakyat Malaysia lakukan sepanjang waktu sukar ini yang mungkin nampak kecil tetapi besar impaknya!

“LUANGKAN WAKTU UNTUK MEREKA YANG MEMERLUKAN” – DR.MADHU

Walaupun sibuk dengan tugasnya sebagai seorang doktor, Dr. Madhusudhan Shanmugam sanggup meluangkan masanya untuk membantu mereka yang memerlukan penjagaan kesihatan dan khidmat nasihat mengenai pemakanan dengan memulakan klinik percuma iaitu Klinik Bergerak Teddy.
Baginya, kita kena ada niat yang baik dan hati yang ikhlas untuk membantu orang, bukannya kerana nak kejar duit atau populariti. Bukan itu saja, dengan Klinik Bergerak Teddy ini juga, Dr. Madhu telah membuka peluang kepada para sukarelawan yang membantu untuk memperbaiki diri.
Menurutnya, tak kira apa pun yang diusahakan, ia harus memberikan impak kepada masyarakat. Beliau berharap, dengan usaha ini, mereka juga dapat menjalani kehidupan yang lebih baik untuk masa akan datang.
“HULURLAH LEBIH SEDIKIT DAN SELALU UCAPKAN TERIMA KASIH” – LINA
Blog Traveloka
“Kalau ada peniaga-peniaga kecil yang berniaga di tepi jalan, saya pasti akan berhenti dan beli daripada mereka. Lepas membeli, saya akan bayar lebih sedikit daripada harga makanan tersebut. Walaupun tak banyak, tetapi saya harap ia akan membantu mereka di waktu yang sukar ni”.
“Begitu juga dengan rider penghantar makanan. Jangan lupa untuk ucapkan terima kasih dan hargai perkhidmatan mereka. Kadang-kadang, dengan ucapan terima kasih tu boleh menceriakan hari mereka dan memberikan semangat untuk mereka lebih kuat mencari rezeki”.
“TAK LOKEK BERKONGSI ILMU UNTUK ORANG LAIN” – DR.YASMIN

Tak berkira dalam berkongsi ilmu untuk kebaikan komuniti, Dr. Yasmin, seorang ibu dan pelindung alam sekitar ini hanya punya satu misi ketika membangunkan EcoKnights iaitu untuk menyediakan kehidupan yang lestari untuk semua orang.
Bagi Dr. Yasmin, kelestarian bukan hanya untuk alam sekitar sahaja, ia merangkumi segala yang kita guna pakai, cipta, termasuklah makanan yang memberikan kekuatan dan tenaga untuk meneruskan kehidupan.
Matlamatnya adalah untuk menjadi contoh kepada masyarakat, mengamalkan apa yang dipelajari dan meningkatkan kemampuan mereka unuk membawa lebih banyak manfaat. Apabila seseorang itu berkembang maju, kekuatannya menjadi ikutan supaya kita dapat melakukan yang lebih baik bersama.
“RAJIN-RAJIN JENGUK JIRAN TETANGGA” – IZREEN
Mingguan Wanita
“Dulu saya tak berapa ambil tahu dengan hal jiran tetangga. Tapi dengan situasi sekarang ni, saya sedar yang kita tak boleh pentingkan diri dan harus sama-sama kuat untuk membantu orang yang lebih memerlukan,”
“Memandangkan jiran saya dah berusia dan hanya tinggal berdua bersama isterinya, jadi agak susah dan bahaya untuk mereka keluar ke mana-mana. Jadi, setiap kali saya masak, saya pasti akan hantarkan sedikit makanan kepada mereka dan tawarkan diri untuk membeli barangan keperluan rumah serta ubat-ubatan mereka. Sekurang-kurangnya, takdelah mereka terdedah dengan penyakit di luar sana,”
“JANGAN LUPA BERSEDEKAH WALAUPUN HANYA RM1” – AMIN
Mingguan Wanita
“Saya bersyukur masih mempunyai pekerjaan di saat ada orang lain yang kehilangan kerja. Walaupun gaji saya dipotong, tapi saya masih mampu untuk makan dan menampung kehidupan, berbanding orang lain yang langsung tiada pendapatan, apatah lagi untuk menyara keluarga.
“Sebab itu, apabila ternampak saja berita atau kisah orang yang memerlukan bantuan, saya pasti akan hulurkan sumbangan tak kisahlah RM1 atau RM10, kerana saya faham betapa sukarnya apabila tiada wang untuk meneruskan hidup. Saya percaya, apabila kita tolong orang, hidup kita juga akan dipermudahkan”.
Lepas baca semua kisah ni, admin kagum dengan sikap prihatin rakyat Malaysia ni. Walaupun ramai yang terjejas, tetapi masih mampu untuk membantu orang lain, sekaligus menjadikan rakyat kita sebagai komuniti yang kuat di waktu yang sukar ini.
Baru-baru ini, Dutch Lady telah melancarkan kempen “Strong Me, Stronger Us” bertujuan untuk memberi inspirasi dan semangat kepada kita semua untuk menjadi komuniti yang kuat sama ada dari segi fizikal atau emosi.
Kejayaan lebih mudah apabila dicapai bersama. Dutch Lady percaya bahawa dengan pemakanan, sokongan dan dedikasi yang tekad, setiap orang berkemampuan untuk menjadi lebih baik dengan kebaikan susu yang berkhasiat.
Apabila seseorang itu kuat dari segi mental dan fizikal, secara tak langsung mereka dapat memberi inspirasi untuk membantu orang lain menjadi lebih kuat.
SUSU DUTCH LADY PADAT DENGAN PROTEIN DAN KALSIUM, MEMBANTU MEMBINA OTOT DAN TULANG YANG KUAT!

Dutch Lady berharap, dengan usaha ini, ia dapat memberi inspirasi kepada semua orang untuk menjadi komuniti yang lebih bersatu dan mendorong rakyat Malaysia untuk terus kuat antara satu sama lain di waktu pandemik ini.
Untuk maklumat lanjut tentang #DLStrongMeStrongerUs , layari laman web Dutch Lady.


Mungkin Nak Dijual Kepada Sindiket, Ibu Kongsi Detik Bayi 9 Bulan Diculik Dari Rumah Pengasuh

“Jantung macam nak luruh bila diberitahu anak saya dilarikan sekumpulan individu tapi kini saya bersyukur kerana bukan sahaja dia selamat malah polis turut berjaya mengesan suspek yang terlibat.”
Demikian luah Farisha Amirah Zainal, 24, ibu kepada bayi, Noor Raisya Mohamad Rahimi, sembilan bulan yang dilarikan sekumpulan individu dalam satu kejadian di Seberang Perai, Pulau Pinang.

Baca juga: ‘Anak Siap Ambil Gunting’- Hati-Hati Kartun Huggy Wuggy, Boleh Ubat Karakter Anak Jadi Ganas!
DETIK CEMAS ANAK USIA 9 BULAN DICULIK CUCU PENGASUH

Mencerikan kejadian, Farisha Amirah dikejutkan dengan berita kehilangan anak perempuannya pada pukul 5.30 petang sebaik pulang dari tempat kerja dan dalam perjalanan mengambil anaknya dari rumah pengasuh. Jelasnya, dia kaku dan lemah apabila pengasuhnya yang juga warga emas memaklumkan cucu perempuannya sendiri yang melarikan anaknya. Ketika itu wanita tersebut sedang solat.

“Memang macam nak luruh jantung bila saya dengar jiran saya (pengasuh) memaklumkan perkara sedemikian. Susulan itu, saya menelefon keluarga termasuk yang di kampung bagi memaklumkan kejadian sebelum suami saya pergi membuat laporan polis. Sampai pukul 9 malam kami (saya dan suami) masih berurusan dengan pihak polis sebelum saya kuatkan hati pulang ke rumah untuk solat.

“Selepas solat, tiba-tiba naluri hati saya kuat mengatakan anak kami akan kembali ke pangkuan. Susulan itu, saya siapkan kelengkapannya termasuk menyediakan susu serta pakaian dalam satu beg sebelum turun dan tunggu kehadirannya di pos pengawal pangsapuri kami,”.
Menurut Farisha Amirah lagi, sejam kemudian, dia dan suami menerima panggilan daripada polis memaklumkan mereka telah berjaya mengesan suspek namun bayi yang dilarikan tiada bersama. Katanya, meskipun diberitahu anak mereka belum lagi ditemui namun naluri tetap mengatakan bayi itu akan diselamatkan dan pulang ke pangkuannya
DAH TRAUMA, BERHENTI KERJA DAN JAGA ANAK SENDIRI

Ibu ini juga turut beryukur selepas 10 minit mereka mendapat panggilan mengatakan anaknya ditemui dalam keadaan selamat dan dibawa ke Hospital Bukit Mertajam untuk pemeriksaan.
“Memang bagaikan mimpi dan lembik lutut saya sebaik dapat memegang dan peluk anak di hospital. Selalunya dengar cerita sahaja anak diculik tapi tak sangka kami sendiri lalui kejadian ngeri itu.
“Anak saya itu mungkin dijual kepada sindiket sekiranya pihak polis lambat mengesan suspek memandangkan bayi kami ditemui dalam sebuah van yang dipercayai dalam perjalanan ke sempadan negara jiran melalui negeri di Pantai Timur,” jelasnya yang berasal dari Changlun, Kedah.
Tambahnya, sehingga kini, dia masih trauma atas kejadian tersebut selain mengambil keputusan berhenti kerja untuk menjaga anaknya sepenuh masa.
“Saya sudah serik nak bagi orang lain jaga anak dan kami sekeluarga harap mereka yang terlibat dikenakan hukuman setimpal agar kejadian yang sama tidak berulang kepada ibu bapa lain,” katanya.
Terdahulu, lima individu termasuk seorang remaja bawah umur yang dipercayai terlibat dalam kes melarikan bayi berkenaan direman di Mahkamah Bukit Mertajam. Mereka yang terdiri daripada dua wanita dan tiga lelaki berusia lingkungan 14 hingga 43 tahun itu direman selama empat hari bagi membantu siasatan mengikut Seksyen 363 Kanun Keseksaan iaitu culik.
Sumber: Farisha Amirah, Malaysia Gazatte


“Mungkin Paru-Paru Saya Akan Berhenti & Menyebabkan Kematian”- Lelaki Tanggung Derita Akibat Merokok & Vape

Perbuatan menghisap rokok dan rokok elektronik atau vape sudah sedia maklum kesannya kepada kesihatan badan amatlah berbahaya.
Sebagaimana derita dan pengalaman yang dikongsikan oleh seorang lelaki ini, kesan kesihatan badan yang dihadapi akibat merokok dan vaping telah memakan dirinya. Dia disahkan mengalami masalah paru-paru yang dipanggil spontaneous pneumothorax.

Jom ikuti kisah ini, semoga menjadi asbab buat para perokok di luar sana untuk mengambil inisiatif berhenti merokok secara perlahan-lahan dan iktibar buat kita semua. Buat saudara Faris Ifwat, semoga anda diberikan kesembuhan kesihatan.
Baca juga: Suami Kedekut! Beri RM20/Minggu Belanja Dapur Termasuk Duit Poket Anak, 8 Tahun Isteri Sabar

BADAN TANGGUNG DERITA AKIBAT PERBUATAN MEROKOK & VAPING
Tangan kanan tak boleh letak sisi badan sebab ada tiub. Tidur lah macam tu 4 hari dengan tiub dalam paru-paru. Sakit dia tak terkata.

Assalamualaikum.
Alhamdulillah semalam saya telah pun discaj dari hospital setelah hampir seminggu ditahan di wad kerana sesak nafas atau masalah paru-paru yang dipanggil spontaneous pneumothorax akibat daripada vaping dan smoking (merokok).
Iaitu komplikasi di mana udara masuk ke rongga paru-paru menyebabkan paru-paru tak dapat mengembang. Situasi ini menyebabkan paru-paru sebelah kanan saya dihimpit oleh udara yang terperangkap dan seterusnya menjadi kecut.
Jadi setelah dibincangkan, doktor memberitahu saya untuk terus menebuk di bahagian kanan dada dengan segera dan meletakkan chest tube untuk mengeluarkan udara bagi membolehkan paru-paru bahagian kanan saya berfungsi dengan baik.
JIKA LAMBAT TEBUK…BOLEH MENYEBABKAN KEMATIAN!
Jika lambat tebuk kemungkinan paru-paru saya akan berhenti dan boleh menyebabkan kematian.
Alhamdulillah selepas lebih 72 jam memakai chest tube, udara yang terperangkap dapat dikeluarkan. Dan chest tube ini terus ditanggalkan pada hari ke-4.
Kena training paru-paru bagi pulih seperti biasa.
Sekarang paru-paru saya masih lemah dan memerlukan latihan bagi menguatkan balik paru-paru saya seperti biasa.
Di sini saya ingin mengucapkan ribuan terima kasih kepada isteri saya, ahli keluarga saya, keluarga mertua saya, saudara-mara saya, doktor-doktor, jururawat dan semua staf hospital Teluk Intan dan rakan-rakan sahabat yang mendoakan kesihatan saya dan menolong dari segi mental dan fizikal dan menziarahi saya semasa terlantar di hospital.
PESANAN BUAT SEMUA, BERHENTILAH MEROKOK & VAPING!
Gambar: Gerak sikit je badan rasa tiub tu kena dinding paru-paru. Nyilu mat.
Doakan saya agar pulih sepenuhnya dan doakan hati saya kental dapat mengharungi hari-hari tanpa vape dan rokok (pening nak demam semua ada yelah terpaksa berhenti mengejut).
Untuk kawan-kawan ku beringatlah sesama kita bertapa bahayanya benda alah ni. Dulu saya seperti anda smua tak percaya. Bila dah kena dekat diri sendiri baru ada akai orang cakap haha.
RASA SAKIT YANG SAYA RASA SUSAH NAK BERNAFAS, HANYA ALLAH SAJA YANG TAHU…
Untuk kawan-kawan yang bertanya rasa sakit macam mana bila mula-mula kena. Rasa sakit dia rasa macam susah nak bernafas. Nafas jadi pendek dan tercungap cungap, macam ada sesuatu menghalang saluran pernafasan dan pergerakan juga terbatas.
Rasa sakit dia hanya Allah saja yang tahu.
Sekian dari saya Mohamad Faris Ifwat. Check in Hospital Teluk Intan 21-26/7/22. Assalam.
Sumber: Facebook Faris Ifwat Mohamad Fauzi


Mungkin Tanda Kanser, Ini Sebab Kenapa Anda Selalu Ada Masalah Kencing Tidak Lawas

“Aduh, asyik nak terkencing je ni padahal dah kencing tadi…”
Pernah atau tidak anda mengalami situasi seperti di atas? Manakan, baru sahaja buang air kecil tetapi rasa macam nak pergi ke tandas lagi. Ini menunjukkan bahawa anda sedang mengalami masalah kencing tidak lawas. Mungkin ramai dalam kalangan kita yang mengambil ringan mengenai hal ini namun anda perlu berhati-hati, ini mungkin menjadi petanda anda menghidap penyakit lain yang boleh menjurus kepada penyakit lebih kronik!

MASALAH KENCING TIDAK LAWAS. APAKAH PUNCANYA?

Kencing tak lawas berlaku apabila seseorang itu merasakan air kencingnya masih ada walaupun baru seketika tadi dia telah membuang air kecil. Ia akan mengganggu individu tersebut kerana dia terpaksa berulang alik ke tandas untuk membuang air kencing tersebut. Malah jika ia berlaku dalam jangka waktu yang lama, ia boleh memberi tekanan kepada pesakit tersebut.

SIMPTOM-SIMPTOM
1. Kerap ingin buang air kencing

2. Merasakan masih lagi ada air kencing setelah seketika tadi baru sahaja membuang air kencing
3. Terdapat air kencing yang meleleh keluar ketika mana pesakit bukan di dalam tandas
4. Kencing sakit
5. Kerap kencing waktu malam
6. Arus air kencing yang tidak laju
7. Terpaksa meneran untuk mengeluarkan air kencing
8. Kencing berdarah
PUNCA-PUNCA
1. Benign Prostatic Hyperplasia

Penyakit ini berlaku apabila struktur prostat dibahagian saluran air kencing membesar dan menghimpit saluran air kencing.Prostat berfungsi sebagai struktur yang merembeskan semen ke dalam air mani sebelum ia dipancut keluar daripada zakar.
Ketika seseorang itu berumur, prostat tersebut boleh bengkak. Jika ia terlalu besar, ia akan menghimpit saluran air kencing dan menyebabkan air kencing susah untuk dibuang. Pesakit terpaksa meneran untuk mengeluarkan air kencing tersebut
2. Batu Karang

Jika batu karang dibahagian saluran ureter iaitu saluran diantara buah pinggang dan pundi kencing, selalunya pesakit akan menghadapi sakit belakang yang teruk.Tetapi jika batu karang tersebut berlaku di pundi kencing, maka salah satu simptomnya adalah pesakit akan mengalami kesakitan ketika buang air kencing dan juga air kencing berdarah.
Pesakit juga akan mengalami kencing tak lawas disebabkan batu tersebut akan merangsang reseptor di dalam pundi kencing untuk seolah-olah merasakan terdapat air kencing lagi di dalam pundi kencing tersebut. Sedangkan hanya terdapat batu sahaja.
3. Kanser prostat atau kanser pundi kencing

Kanser prostat akan menyebabkan saiz prostat membesar dan menghimpit saluran air kencing. Ini menyebabkan pesakit sukar untuk membuang air kencing dan rasa tidak puas walaupun telah membuang air kencing.
Bagi kanser pada pundi kencing pula, ia akan menyebabkan pendarahan dalam pundi kencing. Ketika mana darah terlalu banyak, ia akan membeku di dalam pundi kencing dan menyumbati saluran air kencing
4. Kencing manis

Pesakit kencing manis yang mempunyai gula tidak terkawal akan menyebabkan penghasilan air kencing semakin meningkat. Ini kerana gula yang berlebihan akan masuk ke dalam air kencing dan menyebabkan ia pekat. Kepekatan air kencing ini akan menarik air di dalam badan untuk masuk ke dalam air kencing. Pesakit akan kencing selalu dan kerap kerana isipadu air kencing yang dihasilkan adalah lebih banyak. Ini menyebabkan kencing tidak lawas oleh pesakit.
5. Masalah Saraf

Masalah saraf yang dimaksudkan adalah masalah saraf yang akan mengganggu fungsi kawalan air kencing. Terdapat beberapa masalah saraf yang akan mengganggu kawalan untuk buang air kencing. Masalah saraf tersebut adalah seperti Multiple Sclerosis, Slipped disc, Sindrom Cauda equina dan kecederaan pada tulang belakang.
6. Keradangan prostat

Seperti yang dinyakatakan diatas, prostat adalah organ yang merembeskan simen ketika ejakulasi berlaku. Ketika mana keradangan ataupun jangkitan kuman berlaku, ini akan menyebabkan prostat tersebut membengkak dan menghimpit saluran air kencing.
7. Kencing kotor

Kencing kotor iaitu jangkitan kuman pada tempat buang air kencing juga akan menyebabkan rangsangan pada pundi kencing dan saluran air kencing. Ia akan menyebabkan pesakit rasa seolah-olah terdapat air kencing lagi di dalam pundi kencing. Sedangkan apa yang berlaku adalah pundi kencing tersebut mengalami rangsangan daripada jangkitan kuman yang sedang berlaku.
8. Tahan Kencing

Jika seseorang menahan kencing dengan terlalu lama, ia akan menyebabkan otot pundi kencing tidak dapat mengecut dengan sempurna. Ini akan menyebabkan terdapat lebihan air kencing di dalam pundi kencing. Oleh itu, dinasihatkan untuk mengelakkan diri daripada terlalu lama menahan air kencing.
RAWATAN

Terdapat beberapa punca yang menyebabkan masalah kencing tak lawas ini berlaku. Oleh itu, rawatan pesakit ini adalah bergantung kepada punca yang menyebabkan masalah tersebut.
1. Penggunaan antibiotik
Bagi pesakit yang mengalami kencing kotor, antibiotik diperlukan untuk merawat dan membunuh jangkitan kuman yang berlaku pada saluran air kencing.
Doktor juga selalunya akan memberikan ubat untuk mengalkalikan air kencing supaya pembiakan bakteria akan terganggu di kawasan tersebut. Kebanyakkan bakteria tidak sesuai hidup dalam kawasan beralkali.
2. Prosedur pemecahan batu karang
Batu karang yang mempunyai saiz yang kecil selalunya boleh dipecahkan dengan menggunakan ubat seperti potassium citrate. Ubat ini boleh mengalkalikan air kencing dan membuatkan struktur batu karang tersebut lebih rapuh dan mudah pecah. Batu karang yang masih tidak boleh dipecahkan menggunakan ubat tersebut, boleh dipecahkan dengan menggunakan laser khas. Walau bagaimanapun untuk batu karang yang saiznya besar, pembedahan mungkin diperlukan untuk mengeluarkan batu tesebut.
3. Ubat untuk kecutkan prostat
Pesakit yang mengalami masalah bengkak kalenjar prostat (Benign Prostatic Hyperplasia) boleh menggunakan beberapa jenis ubat yang terbukti untuk mengurangkan saiz prostat tersebut. Ubat ini selalunya akan diberi daripada bahagian pembedahan (surgical department) di hospital. Ini kerana kesan sampingan daripada ubat ini perlu dipantau oleh doktor berkaitan.
4. Pembedahan untuk buang prostat
Jika saiz prostat terlalu besar dan mempunyai bacaan PSA yang tinggi, maka prostat akan disyaki mempunyai kanser. Oleh itu, biopsi akan dilakukan bagi mengambil sedikit sampel daripada prostat. Jika terbukti terdapat sel kanser pada bahagian prostat, maka pembedahan untuk membuang prostat tersebut perlulah dilakukan sebelum kanser tersebut merebak ke tempat lain.
Akhir sekali, terdapat berbagai lagi cara rawatan yang boleh dilakukan untuk merawat masalah ini. Akan tetapi, ujian untuk mengesahkan punca kepada masalah tersebut perlulah dilakukan terlebih dahulu untuk mengetahui punca yang menyebabkan masalah ini berlaku.
Sumber: Dr.Zubaidi Hj. Ahmad


Mungkin Tiada Simptom, Kanser Usus Pembunuh Utama Dalam Kalangan Lelaki Di Usia 40-An

Kanser Usus atau Colon Carcinoma merupakan kanser yang semakin menular dalam kalangan rakyat tempatan. Kanser ini menyerang kolon atau usus dan rektum iaitu bahagian usus besar yang membantu mencernakan makanan dan membuang bahan kumuh. Kanser kolon kini sudah menjadi penyakit gaya hidup berbanding dulu ia hanya dikenali sebagai penyakit genetik yang diwarisi daripada ibu bapa dengan risiko empat kali ganda.
ANTARA FAKTOR KANSER USUS

Faktor kanser kolon termasuklah sejarah keluarga dengan kanser usus, genetik, merokok, pengambilan alkohol, kaum dan jantina, pemakanan tinggi lemak serta kurang serat. Lelaki lebih berisiko tinggi untuk mendapat kanser usus dan kajian menunjukkan kes lebih tinggi di kalangan kaum Cina.
Risiko mendapat kanser usus besar juga meningkat apabila umur meningkat. Ia biasanya dijumpai di kalangan mereka yang berumur 50 tahun ke atas. Segera bertanya kepada doktor anda tentang risiko pada diri anda. Sebab tiada simptom pada awalnya. Oleh itu, ujian saringan amat penting.

UJIAN SARINGAN

Pada peringkat awal kanser ni biasanya tiada gejala. Ia mungkin muncul dengan polyp (unjuran berbentuk jejari) di dalam usus besar yang kemudian berubah menjadi kanser. Ujian saringan penting. Peluang sembuh adalah lebih baik jika dikesan lebih awal. Semua orang (tidak kira wanita/lelaki) yang berusia 50 tahun ke atas yang tidak mempunyai sejarah keluarga kanser usus harus melakukan saringan iFOBT (menggunakan sampel najis).

Ujian Ini boleh dilakukan di klinik kesihatan yang terdekat. Ujian ni mudah sahaja, sampel najis akan diperiksa. Sekiranya positif – harus buat scope dan sekiranya negatif – harus diulang setiap tahun. Untuk yang mempunyai sejarah keluarga kanser usus, jangan tunggu sampai usia 50 tahun. Tolong jumpa doktor di klinik.
Sekiranya test positif, anda akan diberikan kaunseling dan ditawarkan ‘colonoscopy’ atau ujian teropong usus bagi mendapatkan kepastian jelas. Sekiranya ada ketumbuhan, doktor bedah akan mengambil sedikit sampel untuk dihantar ke makmal patologi.

Contoh jika saudara anda kena umur 45 tahun, anda harus lakukan ujian kolonoskopi pada umur 35 tahun. Ujian ni merupakan ujian menggunakan tiub panjang yang dimasuk melalui lubang dubur ke dalam rektum untuk melihat usus anda.
Adalah tidak benar kanser usus tidak boleh dihalang kerana polip boleh dibuang sebelum kanser membesar dan merebak. Hakikatnya, penyakit ini boleh dicegah dan boleh sembuh jika dikesan dan dirawat pada peringkat awal, Pada peringkat awal doktor boleh merawat dan menyembuhkan penyakit itu dengan lebih berkesan malah sesetengah kes tidak memerlukan rawatan kemoterapi atau radioterapi, pesakit boleh sembuh dengan pembedahan.
Oleh itu, jika ada simptom disarankan segera berjumpa doktor atau umur sudah melebihi 40 tahun terus jalani pemeriksaan kesihatan. Amalkan gaya hidup sihat dengan menjaga berat badan dan mengamalkan diet rendah lemak dan tinggi serat.
Sumber: Dr. Nimelesh, Dr. Nabil, Harian Metro


‘Munni Bajrangi Bhaijaan’ Dah Dewasa? Wajah Gadis Mirip Harshali Malhotra Ini Buat Ramai Jatuh Hati!

Filem bollywood kegemaran seisi keluarga Bajrangi Bhaijaan merupakan antara filem yang berjaya membuatkan penonton mengalirkan air mata. Lakonan mantap dari Salman Khan, Kareena Kapoor dan Harshali Malhotra itu juga menjadi perhatian dalam filem tu.
Lebih menarik lagi, watak cilik Munni hasil lakonan Harshali Malhotra itu memberi kesan yang sangat mendalam sehingga berjaya membuatkan penonton berasa sedih dan tercuit hati dengan aksinya. Namun, katanya ada orang Malaysia yang mempunyai wajah sama dengan pelakon cilik dari Bollywood ini?

“Wehh dah besar munni dalam cerita bajrangi tu.”

Di laman Twitter, tular satu video TikTok dimana memaparkan seorang gadis yang bertudung labuh dan dikatakan menyerupai Munni dalam filem tersebut.

S97El4mUj1luB51A

Video tular berdurasi 15 saat ini berjaya meraih 27,800 ulang kicau dan juga lebih 52,000 tanda suka oleh netizen di laman Twitter. Ramai juga mengakui yang raut wajah gadis tersebut sememangnya serupa seperti Munni.

Ramai Jatuh Cinta!

Bila dilihat di ruangan komen, ramai yang dilihat meninggalkan komen pujian dan memuji kecantikan gadis tersebut, malahan ada juga yang tidak menafikan bahawa gadis itu mirip Munni.

Antara komen pengguna twitter

Para jejaka semestinya dilihat begitu teruja dan jatuh cinta dengan senyuman yang dilemparkan gadis itu didalam video tersebut. Bukan sahaja kaum lelaki ye, yang perempuan juga tidak lebih kurang apabila kebanyakan mereka terpegun melihat gadis bertudung labuh itu.

Sumber : Amir Cyd